Q=4	C=4	SS=2	LS=0	PS=0	DC=0	LC=0	SD=0	BS=2	G0=99	G1=83	G2=47	DLID=az_RU	BODY=Мәсиһин гардашларына сәдагәтли ол — тәблиғ ет! | Тәлим\n«Буну бу гардашларымдан ән кичији үчүн етдијинизә ҝөрә, елә һесаб едирәм ки, мәним үчүн етмисиниз» (МӘТ. 25:40).\nЈеһова Аллаһ гојун вә кечи мәсәлинә неҹә ајдынлыг ҝәтириб?\nТәблиғ етмәк тапшырығы кимләрә верилиб?\nНәјә ҝөрә инди Мәсиһин гардашларына көмәк етмәјин әсил вахтыдыр?\n1, 2. а) Иса јахын достларына һансы мәсәлләри чәкмишди? (Мәгаләнин әввәлиндәки шәклә бахын.) б) Гојун вә кечи мәсәли һагда биз нәји билмәлијик?\nИСА Мәсиһ јахын достлары Бутрус, Андреас, Јагуб вә Јәһја илә сөһбәт едир. Иса артыг онлара садиг вә ағыллы нөкәр, он гыз вә талант мәсәлләрини данышыб. Анҹаг сөһбәтинин сонунда бир мәсәл дә чәкир. О, «инсан Оғлу»нун бүтүн халглары мүһакимә едәҹәји вахты тәсвир едир. Бу мәсәл дә шаҝирдләри үчүн олдугҹа мараглыдыр. Белә ки, Иса гојун вә кечи кими тәсвир олунан ики групдан бәһс едир. Һәмчинин Падшаһын гардашлары адландырдығы үчүнҹү ваҹиб групдан да сөз ачыр. (Мәтта 25:31—46 ајәләрини охујун.)\n2 Бу мәсәл узун илләрдир Јеһованын халгы үчүн мараглыдыр. Чүнки мәсәлдә сөһбәт инсанларын талејиндән ҝедир. Иса нәјә ҝөрә бәзиләринин әбәди һәјат алаҹағыны, диҝәрләринин исә һәмишәлик мәһв олаҹағыны ачыгламышды. Һәјатымыз бу мәсәлин мәғзини баша дүшмәјимиздән вә буна ујғун давранмағымыздан асылыдыр. Мәсәлә бу дәрәҹәдә ҹидди олдуғундан нөвбәти суалларын ҹавабы бизим үчүн мараглыдыр: Јеһова Өз хидмәтчиләринә бу мәсәли тәдриҹән неҹә ачыглајыб? Нәјә ҝөрә дејә биләрик ки, бу мәсәл тәблиғ ишинин ваҹиблијини вурғулајыр? Тәблиғ етмәк тапшырығы кимләрә верилиб? Һәмчинин нәјә ҝөрә Падшаһа вә онун «гардашларым» адландырдығы кәсләрә көмәк етмәјин инди әсил вахтыдыр?\nМӘСӘЛИН МӘҒЗИ ТӘДРИҸӘН АЧЫГЛАНЫР\n3, 4. а) Гојун вә кечи мәсәлиндә һансы әсас мәгамлары билмәлијик? б) «Сион Ҝөзәтчи гүлләси»нин 1881-ҹи ил сајында бу мәсәл неҹә изаһ олунурду?\n3 Гојун вә кечи мәсәлини дүзҝүн баша дүшмәк үчүн үч ваҹиб мәгамы дәрк етмәлијик: сөһбәт кимләрдән ҝедир, һөкм вахты нә вахтдыр вә нәјин әсасында кимләрәсә гојун, кимләрәсә кечи һөкмү чыхарылаҹаг.\n4 «Сион Ҝөзәтчи гүлләси»нин 1881-ҹи ил сајында дејилирди ки, һәм Падшаһ, һәм дә «инсан Оғлу» адланан шәхс Иса Мәсиһдир. О дөврдә јашамыш Мүгәддәс Китаб Тәдгигатчылары «Крал Јаковун Мүгәддәс Китабы»ндакы «гардашларым» сөзүнү Мәсиһлә бирликдә һакимијјәт сүрәҹәк кәсләрә, һәмчинин јер үзүндә камиллијә говушан бүтүн инсанлара аид едирдиләр. Онлар дүшүнүрдүләр ки, гојунларын кечиләрдән ајрылмасы Мәсиһин Миниллик Һөкмранлығы заманы һәјата кечириләҹәк. Һәмчинин онлар инанырдылар ки, инсанлара гојун һөкмү Аллаһын мәһәббәт гануну әсасында јашадыглары үчүн чыхарылаҹаг.\n5. 1920-ҹи илләрдә мәсәлин изаһына неҹә ајдынлыг ҝәтирилди?\n5 1920-ҹи илләрин әввәлләриндә Јеһова Өз халгына бу мәсәли даһа јахшы баша дүшмәјә көмәк етди. «Ҝөзәтчи гүлләси»нин 1923-ҹү ил 15 октјабр сајында «инсан Оғлу»нун Иса олдуғу тәсдигләнди. Лакин орада Мүгәддәс Јазылара әсасланан санбаллы дәлилләр ҝәтирилди ки, Мәсиһин гардашлары онунла бирликдә ҝөјдә идарә едәҹәк кәсләрдир, гојунлар исә Мәсиһин Падшаһлығынын һакимијјәти алтында јер үзүндә әбәди јашамаға үмид едән инсанлардыр. Гојунларын кечиләрдән ајрылмасы вахтына ҝәлдикдә исә мәгаләдә дејилирди ки, Мәсиһин гардашлары Миниллик Һөкмранлыг заманы онунла бирликдә ҝөјдә идарә едәҹәкләр, буна ҝөрә дә јер үзүндә јашајан кәсләрин онлара көмәк етмәләри, јахуд да етмәмәләри гејри-мүмкүн олаҹаг. Одур ки, гојунларын кечиләрдән ајрылмасы Миниллик Һөкмранлыг башламаздан әввәл баш тутмалыдыр. Мәгаләдә һәмчинин дејилирди ки, Исаны Аға кими гәбул етдикләри вә ҝөзәл һәјатла бағлы үмидләрини Падшаһлыға бағладыглары үчүн инсанлара гојун һөкмү чыхарылаҹаг.\n6. 1990-ҹы илләрин орталарында нәјә ајдынлыг ҝәтирилди?\n6 Бу јени изаһын нәтиҹәсиндә Јеһованын халгы елә дүшүнүрдү ки, инсанлара бу дөврүн јекунунда, Падшаһлыг хәбәринә ҝөстәрдикләри мүнасибәтә әсасән гојун вә ја кечи һөкмү чыхарылыр. Лакин 1990-ҹы илләрин орталарында бу мәгама ајдынлыг ҝәтирилди. «Ҝөзәтчи гүлләси» журналынын 1995-ҹи ил 15 октјабр сајынын ики мәгаләсиндә Исанын Мәтта 24:29—31 вә Мәтта 25:31, 32 ајәләриндә јазылмыш сөзләриндәки охшарлыглар ҝөстәрилмишди *. (Ајәләри охујун.) Биринҹи мәгаләдә дејилирди: «Гојун вә кечи һөкмү ҝәләҹәкдә чыхарылаҹаг». Бәс һансы ҝәләҹәкдә? «Бу, Мәтта 24:29, 30 ајәләриндә гејд олунан “мүсибәт” башлајандан вә инсан Оғлу “ҹалал ичиндә” ҝәләндән сонра баш верәҹәк... О заман, бу шәр дүнјанын сонуна јахын Иса Мәсиһ мәһкәмә гуруб һөкм чыхараҹаг вә һөкмү иҹра едәҹәк».\n7. Биз инди гојун вә кечи мәсәлини неҹә баша дүшүрүк?\n7 Бу ҝүн гојун вә кечи мәсәлини биз ајдын баша дүшүрүк. Һаггында бәһс олунан кәсләрә ҝәлинҹә, Падшаһ вә ја «инсан Оғлу» Иса Мәсиһдир, Падшаһын гардашлары онунла бирҝә ҝөјдә идарә едәҹәк мәсһ олунмуш киши вә гадынлардыр (Ром. 8:16, 17). Гојунлар вә кечиләр бүтүн халглардан олан адамлары тәмсил едир. Онлар мүгәддәс руһла мәсһ олунмајыблар. Һөкмүн вахтына ҝәлдикдә исә, бу, чох тезликлә баш верәҹәк бөјүк мүсибәтин сонуна јахын олаҹаг. Бәс инсанлара нәјин әсасында гојун вә ја кечи һөкмү чыхарылаҹаг? Бу, онларын Мәсиһин јер үзүндәки мәсһ олунмуш гардашларына неҹә мүнасибәт ҝөстәрмәләриндән асылы олаҹаг. Биз Јеһоваја миннәтдарыг ки, бу дүнјанын сонуна чох аз галан бир вахтда О, бу мәсәлә, еләҹә дә Мәтта 24, 25-ҹи фәсилләрдәки диҝәр мәсәлләрә тәдриҹән ајдынлыг ҝәтирир.\nМӘСӘЛДӘ ТӘБЛИҒ ИШИ НЕҸӘ ВУРҒУЛАНЫР?\n8, 9. Нәјә ҝөрә гојунлар салеһ адланырлар?\n8 Дүздүр, гојун вә кечи мәсәлиндә Иса тәблиғ ишиндән бирбаша данышмыр. Бәс онда нәјә әсасән демәк олар ки, мәсәлдә тәблиғ ишинин ваҹиблији вурғуланыр?\n9 Әввәла, унутмајаг ки, Иса мәсәлләрлә өјрәдирди. Ајдындыр ки, о, һәрфи мәнада гојунлары кечиләрдән ајырмагдан данышмырды. Буна бәнзәр тәрздә, Иса ону нәзәрдә тутмурду ки, һаггында гојун һөкмү чыхарылан һәр кәс шәхсән онун гардашларыны једиздирмәли, ичиздирмәли, онлара гуллуг етмәли вә ја дустаг оланларына баш чәкмәлидир. О, мәҹази мәнада гојун оланларын онун гардашларына мүнасибәтиндән данышырды. Иса гојунлары она ҝөрә салеһ адландырырды ки, онлар Мәсиһин јер үзүндә мәсһ олунмуш гардашларынын олдуғуну гәбул едир вә чәтин дөвр олан ахырзаманда онлара сәдагәтлә көмәк едирләр (Мәт. 10:40—42; 25:40, 46; 2 Тим. 3:1—5).\n10. Гојунлар Мәсиһин гардашларына неҹә јахшылыг едә биләрләр?\n10 Икинҹиси, Исанын сөзләринин контекстинә нәзәр салын. О, һүзурунун вә бу дөврүн јекунунун әламәти барәдә данышырды (Мәт. 24:3). Сөһбәтинин әввәлиндә Иса билдирди ки, әламәтин мүһүм ҹәһәтләриндән бири Падшаһлыг һагда мүждәнин «бүтүн јер үзүндә тәблиғ» едилмәси олаҹаг (Мәт. 24:14). Һәмчинин гојун вә кечи мәсәлиндән өнҹә талант мәсәлини чәкди. Өтән мәгаләдән өјрәндијимиз кими, Иса бу мәсәллә ҝөстәрди ки, онун мәсһ олунмуш шаҝирдләри, јәни гардашлары тәблиғ ишинә ҹан гојмалыдыр. Лакин Исанын һүзуру заманы јер үзүндә галан аз сајда мәсһ олунмушун гаршысында чох бөјүк бир иш вар: сон ҝәлмәздән әввәл «халгларын һамысына» тәблиғ етмәк. Гојун вә кечи мәсәли ҝөстәрир ки, мәсһ олунмушлара көмәк едиләҹәк. Буна ҝөрә дә гојун һөкмү чыхарылаҹаг кәсләрин Мәсиһин гардашларына ән бөјүк јахшылығы онларын тәблиғ ишинә көмәк етмәкдир. Бәс мәсһ олунмушлара неҹә көмәк етмәк олар? Бу, өзүнә јалныз мадди вә емосионал көмәји дахил едир, јохса буна башга шејләр дә дахилдир?\nКИМЛӘР ТӘБЛИҒ ЕТМӘЛИДИР?\n11. Һансы суал доғур вә нә үчүн?\n11 Билдијимиз кими, бу ҝүн Исанын сәккиз милјон шаҝирдинин бөјүк гисми мәсһ олунмуш дејил. Иса талантлары онлара јох, мәсһ олунмуш нөкәрләринә вериб (Мәт. 25:14—18). Онда суал доғур: «Тәблиғ етмәк тапшырығы мүгәддәс руһла мәсһ олунмајанлара да аиддир?» Ҹаваб «бәли»дир. Нөвбәти абзасларда буна бир нечә тутарлы сәбәб ҝәтирилир.\n12. Исанын Мәтта 28:19, 20 ајәләриндәки сөзләриндән һансы гәнаәтә ҝәлирик?\n12 Иса шаҝирдләринин һамысына тәблиғ етмәји тапшырмышды. Дирилдикдән сонра Иса давамчыларына шаҝирд һазырламағы вә әмр етдији «һәр шејә» риајәт етмәји онлара өјрәтмәји тапшырмышды. Онун әмр етдији һәр шејә тәблиғ етмәк тапшырығы да дахил иди. (Мәтта 28:19, 20 ајәләрини охујун.) Елә буна ҝөрә дә ҝөјдә идарә етмәјә вә ја јердә јашамаға үмид етмәсиндән асылы олмајараг, Мәсиһин бүтүн шаҝирдләри тәблиғ етмәлидирләр (Һәв. 10:42).\n13. Јәһјанын ҝөрдүјү ҝөрүнтүдән нә ајдын олур вә нә үчүн?\n13 «Вәһј» китабы ҝөстәрир ки, һәм мәсһ олунмушлар, һәм дә диҝәр мәсиһиләр тәблиғ ишиндә иштирак етмәлидир. Иса ҝөрүнтүдә һәвари Јәһјаја ҝөстәрмишди ки, «ҝәлин», јәни Мәсиһлә бирликдә ҝөјдә идарә едәҹәк 144 000 мәсһ олунмуш инсанлары «һәјат сујуну һавајы» ҝөтүрмәјә дәвәт едир (Вәһј 14:1, 3; 22:17). Бу мәҹази су Мәсиһин фидјә гурбанлығы әсасында бәшәријјәти ҝүнаһ вә өлүмдән азад етмәк үчүн Јеһованын ҝөрдүјү тәдбирләри тәмсил едир (Мәт. 20:28; Јәһ. 3:16; 1 Јәһ. 4:9, 10). Фидјә бизим тәблиғ етдијимиз хәбәрин өзәјидир вә мәсһ олунмушлар инсанлара фидјә вә онун ҝәтирдији фајдалар барәдә өјрәтмәк ишиндә өндә ҝедирләр (1 Кор. 1:23). Анҹаг Јәһја һәмин ҝөрүнтүдә «ҝәлин» синфинә аид олмајанлары да ҝөрүр. Онлара да әмр едилир ки, «Ҝәл!» десинләр. Онлар табе олуб башгаларыны да һәјат сујуну ҝөтүрмәјә дәвәт едирләр. Икинҹи група аид олан бу инсанлар јердә әбәди јашамаға үмид едәнләрдир. Беләликлә, бу ҝөрүнтү ајдын шәкилдә ҝөстәрир ки, «ҝәл» дәвәтини гәбул едән һәр кәс башгаларына тәблиғ етмәк мәсулијјәти дашыјыр.\n14. Мәсиһин ганунуна табе олмаг өзүнә нәји дахил едир?\n14 Мәсиһин ганунуна табе олан һәр кәс тәблиғ етмәлидир (Гал. 6:2). Јеһова Она ибадәт едән һәр кәсә ејни гануну верир. Мисал үчүн, О, исраиллиләрә демишди: «Јерли үчүн дә, аранызда јашајан јаделли үчүн дә ганун бир олаҹаг» (Чых. 12:49; Лав. 24:22). Дүздүр, мәсиһиләр Мусанын гануну алтында дејилләр. Амма истәр мәсһ олунмуш олаг, истәр јох, һамымыз Мәсиһин ганунуна табејик. Бу ганун өзүнә Исанын бүтүн тәлимләрини дахил едир. Исанын тәлимләри ичиндә ән алиси севмәк әмридир (Јәһ. 13:35; Јаг. 2:8). Аллаһы, Мәсиһи вә инсанлары севдијимизи ҝөстәрмәјин ән бариз үсулларындан бири исә Падшаһлыг һагда мүждәни тәблиғ етмәкдир (Јәһ. 15:10; Һәв. 1:8).\n15. Нәјә ҝөрә демәк олар ки, Исанын тәблиғ етмәк әмри онун бүтүн давамчыларына аиддир?\n15 Исанын аз сајда инсана дедији сөзләри чохлу адама да аид етмәк олар. Мисал үчүн, Иса Падшаһлыг әһдини ҹәми 11 һәварисилә бағласа да, бу әһд әслиндә 144 000 нәфәрин һамысына аиддир (Лука 22:29, 30; Вәһј 5:10; 7:4—8). Ејнилә, Иса аз сајда давамчысына, јәни дириләндән сонра ҝөрүндүјү шаҝирдләринә тәблиғ етмәји тапшырмышды (Һәв. 10:40—42; 1 Кор. 15:6). Амма биринҹи әсрдәки бүтүн садиг шаҝирдләр дәрк едирдиләр ки, Исадан шәхсән ешитмәсәләр дә, бу әмр онлара да аиддир (Һәв. 8:4; 1 Бут. 1:8). Бу ҝүн дә Иса Падшаһлығын сәккиз милјон фәал тәблиғчисиндән һеч кимә шәхсән һеч бир тапшырыг вермәјиб. Лакин һәр кәс баша дүшүр ки, Мәсиһә иман етмәли, иманыны исә шаһидлик етмәклә изһар етмәлидир (Јаг. 2:18).\nСАДИГ ОЛМАҒЫН ИНДИ ӘСИЛ ВАХТЫДЫР\n16-18. Гојун һөкмү алмаг истәјәнләр Мәсиһин гардашларына неҹә көмәк едә биләрләр вә нәјә ҝөрә буну етмәјин инди әсил вахтыдыр?\n16 Шејтан Мәсиһин јер үзүндә галан мәсһ олунмуш гардашлары илә мүһарибә апарыр. Аз галан вахты даһа да азалдыгҹа о, һүҹумларыны лап артыраҹаг (Вәһј 12:9, 12, 17). Шиддәтли сынаглара мәруз галсалар да, мәсһ олунмушлар тарихдә ҝөрүлмәмиш ән бөјүк тәблиғ кампанијасыны һәјата кечирирләр. Сөзсүз ки, Иса онлара јар олур, онлара јол ҝөстәрир (Мәт. 28:20).\n17 Сајы артмагда олан вә гојун һөкмүнү алмаг истәјән мәсиһиләр Мәсиһин гардашларына көмәк етмәји өзләринә шәрәф билирләр. Онлар буну тәкҹә тәблиғ етмәклә јох, диҝәр үсулларла да едирләр. Мәсәлән, көнүллү ианәләр едир, Падшаһлыг вә конгрес залларынын, филиал биналарынын иншасында көмәк едир, еләҹә дә садиг вә ағыллы нөкәрин рәһбәрлик етмәк үчүн тәјин етдији кәсләрә сәдагәтлә итаәт едирләр (Мәт. 24:45—47; Ибр. 13:17).\nГојунабәнзәр инсанлар Мәсиһин гардашларына мүхтәлиф үсулларла көмәк едирләр (17-ҹи абзаса бахын)\n18 Тезликлә мәләкләр бөјүк мүсибәтин дағыдыҹы күләкләрини бурахаҹаг. Бу һадисә Мәсиһин јердә галан гардашларынын һамысы сонунҹу дәфә мөһүрләндикдән сонра баш верәҹәк (Вәһј 7:1—3). Армаҝеддон башламаздан әввәл мәсһ олунмушлар ҝөјә апарылаҹаглар (Мәт. 13:41—43). Она ҝөрә дә гојун һөкмү алмаг истәјән һәр кәс үчүн Мәсиһин гардашларына сәдагәтлә көмәк етмәјин инди әсил вахтыдыр.\n^ абз. 6 Бу мәсәлин әтрафлы изаһыны «Ҝөзәтчи гүлләси» журналынын 1995-ҹи ил, 15 октјабр сајынын «Һөкм тахты гаршысында сән неҹә дураҹагсан?», «Гојунлары вә кечиләри һансы ҝәләҹәк ҝөзләјир?» адлы мәгаләләриндән (рус.) охуја биләрсиниз.


Q=8	C=3	SS=0	LS=5	PS=0	DC=0	LC=0	SD=0	BS=3	G0=62	G1=50	G2=31	DLID=az_RU	BODY=Шејтанын Һијләләри Чох Зәифдир! Гурани Кәрим.\nАБШ, Гәрб, сионист режим вә Сәудијјә Әрәбистаны Һизбуллаһ нијә һәдәф сечиб? - АНАЛИЗ\nГәрбин вә Сәудијјәнин нәзарәтиндә олан террорчуларын нөвбәти һәдәфи Ливандыр!\nХәбәрин коду : 751213\nМәнбә : ФактХәбәр-ин Аналитик Мәркәзи\nЛиванын Һизбуллаһ тәшкилаты өлкәнин шимал-шәргиндә, Сурија сәрһәдиндә вә башга јерләрдә ИШИД террорчулары илә фәал шәкилдә мүһарибәдә јеҝанә һәрби ҝүҹ кими ҝөрүнүр. Ејни заманда, јүз минләрлә јохсул Ливан вәтәндашы илә сағлам сосиал әлагә гуран јеҝанә тәшкилатдыр. Һәм мүсәлман, һәм дә христиан партијаларла вә һәрәкатларла коалисијалар јарадыр. О һалда Һизбуллаһ нә үчүн һәдәф сечилиб?\nӘһли Бејт (әлејһимус сәлам) -АБНА- Хәбәр Аҝентлији- Ливан артыг өз ајаглары үстүндә дајана билмир. Боғулмуш, горхмуш вә малијјәсиз һала дүшмүш вәзијәтдәдир.\nҸәбһә хәттиндә јерләшән өлкә шәргдә вә шималда ИШИД террорчуларынын нәзарәтиндә олан әразиләрә, ҹәнубда дүшмән Исраилә, гәрбдә исә дәрин мави дәнизә бахыр. Әксәријјәти суријалы олан 1.5 милјон гачгын кичик өлкә әразисинин һәр јеринә сәпәләнмиш вәзијјәтдәдир. Игтисадијјаты чөкүр, инфраструктуру да дағылыр. ИШИД Сурија сәрһәдиндә, сөзүн әсл мәнасында гапынын ағзындадыр. Һәтта бир ајағы Ливанын ичиндәдир вә вахташыры олараг өлкәјә һүҹум едир, бүтүн Ливан шәһәрләриндә вә бүтүн чөл саһәләриндә сајсыз-һесабсыз "јатан һүҹрәләр" јарадыр. Һизбуллаһ ИШИД-ә гаршы вурушур, анҹаг ҝөрүнән одур ки, Гәрб вә Сәудијјә Әрәбистаны ИШИД-и дејил, Һизбуллаһы өз ҝеосијаси марагларынын өнүндәки бөјүк тәһдид кими ҝөрүр. Ливан ордусу нисбәтән јахшы тәлим алыб, лакин јахшы силаһланмајыб вә бүтүн өлкә кими орду да пул сарыдан корлуг чәкир.\nЈерли сакинләр дүшүнүрләр ки, вәзијјәт бир аз да белә давам етсә, бир зәрбәјә бүтүн өлкә дағылаҹаг, јаныб күл олаҹаг.\nГәрбин вә реҝионал мүттәфигләрин истәдији һәгигәтән будурму?\nИнди јүксәк сәвијјәли хариҹи нүмајәндәләр бир-биринин ардынҹа Ливаны зијарәт едир: БМТ баш катиби Пан Ҝи Мун, Дүнја Банкы Групунун рәһбәри Жим Јонҝ Ким вә АИ хариҹи сијасәт рәһбәри Федерика Могерини. Бүтүн хариҹи зијарәтчиләр прогнозлашдырылмыш вә мүҹәррәд шәкилдә ИШИД-ин јахында олмасы вә һазырда Ливанда јашајан 1,5 милјон суријалы гачгынын талеји һаггында "дәрин нараһатлығыны" билдирир. Һамысы, "Гоншу Суријадакы мүһарибәнин кичик Ливан үзәриндә дәрин тәсирләри вар", - дејә сөјләјир.\nМүһарибәјә кимин тәкан вердији исә һеч вахт мүзакирә олунмур.\nВә бир дә һәлл едилмир. Јалныз чох аз сајда конкрет сөз верилир. Сөз верилән шејләр дә јеринә јетирилмир.\nПан Ҝи Мун, Жим Јонҝ Ким вә Бејрутдакы БМТ гурумларынын рәһбәрләри арасында кечирилән гапалы топлантыја гатылан мәнбәләр билдирибләр ки, јени, конкрет вә ја илһамвериҹи һеч бир шејдән данышылмајыб.\nАды бејнәлхалг олан тәшкилатлар Ливаны дәрин вә ҝедән бөһранлардан хилас етмәк истигамәтиндә чох аз мејл ҝөстәрир. Белә ки, бир чох өлкә вә тәшкилат давамлы олараг Ливанын боғазына сарылдығы бир вахтда, өлкә "инсан һаглары позунтулары" вә "зәиф вә тәсирсиз һөкумәтә саһиб олмагда" иттиһам едилир. Онлары ән чох нараһат едән шеј исә, Һизбуллаһын (јәни бир чох Гәрб өлкәсинин вә онларын Әрәб дүнјасындакы мүттәфигләринин "террор сијаһысына" салдығы бир тәшкилатын) өлкә рәһбәрлијинә гошулмасына бир сәвијјәдә иҹазә верилмәсидир.\nЛиванын Һизбуллаһ тәшкилаты өлкәнин шимал-шәргиндә, Сурија сәрһәдиндә вә башга јерләрдә ИШИД террорчулары илә фәал шәкилдә мүһарибәдә јеҝанә һәрби ҝүҹ кими ҝөрүнүр. Ејни заманда, јүз минләрлә јохсул Ливан вәтәндашы илә сағлам сосиал әлагә гуран јеҝанә тәшкилатдыр. Һәм мүсәлман, һәм дә христиан партијаларла вә һәрәкатларла коалисијалар јарадыр.\nО һалда Һизбуллаһ нә үчүн һәдәф сечилиб?\nЧүнки башлыҹа олараг шиә мүсәлманлар Гәрбин Әрәб дүнјасындакы демәк олар ки, бүтүн мүттәфигләри тәрәфиндән дүшмән кими ҝөрүнүр вә һәдәф алыныр. Һәдәф алынмасы илә бәрабәр, бәзән бирбаша сырадан белә чыхарылыр.\nҺизбуллаһ Иранын сағ голу кими ҝөрүнүр. Иран исә шиә өлкәсидир вә илләрдир Гәрб империализминин гаршысында, Русијанын, Чинин вә Латын Америкасы өлкәләринин, һансы ки, Гәрб империализминә бојун әјмәдикләри үчүн "диктатура" адландырылан өлкәләрин јанындадыр.\nҺизбуллаһ һәм Иранын, һәм дә Суријадакы Бәшшар Әсәд һөкумәтинин јахын мүттәфигидир. Исраил нә заман Ливана һүҹум етсә, Һизбуллаһ Исраиллә дөјүшүр вә дөјүшмәк мәҹбуријјәтиндә галдығы мүһарибәләрин әксәријјәтини газаныр. Һәрәкат Гәрбин, Исраил вә Сәудијјә Әрәбистанынын ишғалчылыг сијасәтинә ачыг әдавәтдәдир вә лидерләри һәдсиз дәрәҹәдә сөзүнү ачыг дејәндир. Мәһз буна ҝөрә дә өлкәнин сүннү вә христиан әһалиси дә Һизбуллаһ лидери Сејид Һәсән Нәсруллаһа бөјүк рәғбәт ҝөстәрирләр.\nДемәк, мәсәләнин көкүндә дајанан әсл сәбәб бунлардыр: Гәрбин бирбаша нәзарәти алтында олан ИШИД вә диҝәр террор тәшкилатлары илә ачыг мүбаризә апарыр, Гәрб империализминин гаршысында дуранларла јахын әлагәләрә маликдир.\nБу садалананлар Гәрбин вә онун реҝиондакы мүттәфигләринин планлары илә дабандабана зиддир. Чүнки онларын вуран әли олан ИШИД вә диҝәр террор тәшкилатлары Һизбуллаһын мүгавимәти илә үзләширләр. Бу исә һазырланмыш планын иҹрасыны ләнҝидир.\nАнҝие Тиббс сон илләрдә Јахын Шәргдә баш верән һадисәләри јахындан изләјән "Диссидент Воиҹе"нин саһиби вә баш редакторудур. О, 2005-ҹи илдәки һадисәләрлә буҝүнкү һадисәләр арасында гыса бир мүгајисә апармағын, вәзијјәтин мүрәккәблијини анламаг бахымындан бөјүк әһәмијјәти олдуғуну дејир:\n"Ҝөрүнүр, 1990-ҹы илдә дахили мүһарибәнин баша чатмасындан бу јана сакитлијин, инкишафа башлајан, һәгиги вә ја хәјали көһнә јараларын, кечмиш сәһвләрин унудулмадығы, әфв едилмәдији бир өлкәдә, Һизбуллаһын һәрби вә сијаси уғуру гәбул едилмир. 2005-ҹи илдә, кечмиш баш назир Рәфиг Һарири вә әтрафындакы 20 нәфәрин өлүмүнә сәбәб олан бомбалы һүҹумдан сонра АБШ вә Исраил бир дәнә дә дәлил гырынтысы тәгдим етмәдән, јүксәк сәслә "Сурија едиб" демишди. Ливан һөкумәтинин тәләб илә өлкәдә јерләшән Сурија әсҝәрләри, АБШ-ын ҝөстәришилә өлкәдән чыхарылды вә БМТ-нин 1559 сајлы гәрарыны әсас ҝөтүрәрәк, Ливандакы бүтүн көнүллү групларын тәрксилаһ едилмәси лазым олдуғуну да сөјләди. План ачыг иди. Сурија силаһлы гүввәләринин ҝетмәси вә Һизбуллаһын силаһсызладырылмасыјла, Ливанын ҹәнуб сәрһәдини тамамилә мүдафиәсиз һалда гојаҹаг ики аддым баш верәҹәкди. Бу һалда Исраилин һүҹум едиб, әлә кечирмәсинә ким мане олаҹагды?"\nТиббс ејни заманда ады бејнәлхалг олан ҹәмијјәтин Ливаны гәсдән мүдафиәсиз һалда гојдуғу гәнаәтиндәдир:\n"Бу ҝүн дә охшар һијләҝәр ссенари һазырланыр. Һизбуллаһ Суријада ИШИД-лә дөјүшмәклә мәшғулдур. Ливан ордусу јахшы тәлим ҝөрүб, амма силаһлары јохдур, бүтүн силаһ мүгавиләләри ләғв едилир, БМТ вә БВФ һәр һансы бир дәстәк тәгдим етмир, кичик Ливан бир милјондан чох суријалы гачгынын ағырлығы алтында нәфәс алмыр. Бу, Исраилин вә Гәрбин вәкил ордусу олан ИШИД-ин Ливанын ичинә ҝирмәси вә өлкәнин суверенлијинин дағылмасы үчүн мүкәммәл бир фүрсәтдир."\nБу вәзијјәтә нәзәрә алан бәзи Ливанлы лидерләр баш верәнләрә реаксија ҝөстәрди. Хариҹи ишләр назири Ҹибран Бассил Пан Ҝи Мунун Бејрута вә Бекаа вадисинә етдији ики ҝүнлүк сәфәрдә онунла ҝөрүшмәји рәдд етди. Даһа сонра исә мәтбуат конфрансы кечирәрәк белә деди:\n"Мүһарибә төрәдәр, сонра да башгаларыны гачгынлара инсан һүгуглары конвенсијаларына ујғун шәкилдә ев саһиблији етмәјә сәсләјирләр."\nЛиван чөкүр. Бир заманларын исрафчы пајтахты Бејрут белә, даим гаранлыгдадыр. Су фасиләләрлә верилир вә зибилләр күчәләрдә галагланыр. Өлкә игтисади ҹәһәтдән кәскин ҝериләјир.\nБејрут Америка Университети Малијјә Кафедрасынын профессору олан Доктор Сәлим Шаһин өлкә һаггында адәтән ән азындан орта сәвијјәдә никбиндир. Анҹаг сон просесләр онун никбинлијини дә ашындырыб:\n"Реҝионал ҝеосијаси ҝәрҝинликләр, Суријадакы дахили тоггушма вә бунларын өлкә дахилиндәки нәтиҹәләри, туризм, тиҹарәт вә әмлак секторларына тәсир етди. Өлкә игтисади дурғунлуг алтынҹы илинә дахил олуб вә ҺСБҸ јахын перспективдә реаллашаҹаг јахшылашма һаггында һәлә дә шүбһәлидир. Дөвләт бүдҹәси кәсири һазырда илдә 20 фаиз артыр вә ҮДМ-ин артым фаизи сыфыра јахындыр".\nПедагог вә ејни заманда УНЕСҸО-нун Бејрутда јерләшән Әрәб Реҝионал Офисиндә гоҹаман програм мүтәхәссиси кими чалышан Јајои Сеҝ һәм Сурија, һәм дә Ливанда интенсив ишләр апарыр. Она ҝөрә тәһсил сектору чырпыныр:\n"Дөвләт тәһсил сектору өлкәдәки вәзијјәтә ҝөрә чох кичикдир: Мәктәбләр тәһсил алмаг истәјән әһалинин садәҹә 35 фаизинә бәс едир. Тәһсилә ајрылан дөвләт вәсаити 10 фаиздән ашағыдыр. Һалбуки дүнја һесабламасы вә ја триангулјасија нөгтәси 18-20 фаиз сәвијјәсиндәдир. Бөлҝәдә давам едән вә Ливанын бөјүк бир гачгын ахынына јер тапмаг мәҹбуријјәтиндә галдығы бөһран, вәзијјәти даһа да мүрәккәбләшдирир. Дөвләт тәрәфиндән апарылан ишләр ҝенишләниб вә ҝенишләнмәјә давам едир. Анҹаг вәзијјәт кејфијјәтә тәсир ҝөстәрир вә мүдафиәсиз галан ливанлы шаҝирдләр мәктәбдән узаглашыр."\nБМТ тәшкилатларындан бириндә ишләјән Надинә Ҝеорҝес Ҝһолам перспектив үчүн үмидсиздир:\n"Хүсусилә сон беш илдә Ливанда оланлар һәгигәтән дә депрессија јарадан вәзијјәтдир. Кечмишдә гәзәбими ифадә етмәк үчүн фәал етиразлара гатылмышдым. Амма артыг бунун һәр һансы бир дәјишиклик јарадыб јаратмадығыны, һәр һансы бир шеји дәјишиб дәјишмәдијини билмирәм. Ҝөзүмүзүн гаршысында ишләјән бир һөкумәт јохдур. Тәкҹә сәккиз ајда үч јүз мин тон ишләнмәмиш зибил јығылыб. Мәзһәб мүнагишәләри вар, реҝионал мүнагишәләр вар. Башга нә олмалыдыр? Ливан бу гәдәр тәзјигә даһа чох дөзә билмәз. Һәр шеј дағылыр.\nЛакин даһа писи һәлә олмајыб. Бу јахынларда Сәудијјә Әрәбистаны Ливана едәҹәји 4 милјард долларлыг јардым пакетини ләғв едиб. Бу пакетин Франсадан алынаҹаг бөјүк мигјаслы мүасир силаһ алышыны малијјәләшдирәҹәји ҝөзләнилирди ки, бу тәҹили олараг еһтијаҹ дујулан вә чох ҝеҹикмиш бир шејдир. Әлбәттә, әҝәр Гәрб вә Сәудијјә Әрәбистаны ИШИД-лә мүһарибә мәсәләсиндә ҹиддидирләрсә".\nСәудијјә Әрәбистаны Краллығы Һизбуллаһын һөкумәтдә тәмсил олунмасына, Ливанын Әрәб Бирлијиндәки Гәрб мүттәфигләрини дәстәкләмәји рәдд етмәсинә (Һизбуллаһы террорчу груп кими тәсвир етдији үчүн) вә Бејрутун кәнарындакы Рәфиг Һарири Бејнәлхалг Һава Лиманындан ики тон наркотик гачырмаға чалышаркән јахаланан бир Сәудијјә шаһзадәсини һәлә дә һәбсдә сахланмасына ҝөрә Ливаны ҹәзаландырыр".\nҺазырда бу кичик, лакин шәрәфли өлкә үчүн ән тәһлүкәли вахтлардыр. Сурија гүввәләри Русијанын бөјүк јардымы илә Сурија шәһәрләрини бир-бир ИШИД-дән, диҝәр диҝәр террорчу груплардан азад едир.\nИШИД Ирага кечиб, орадакы һавадарларына гатылмаға ҹәһд едир, лакин Ираг һөкумәти өзүнү таразлајыб, дөјүшмәјә һазыр вәзијјәтә ҝәлиб.\nИШИД вә ја Әл-Нусра үчүн зәифләмиш вә демәк олар ки, ифласа уғрамыш Ливана јөнәлмәк ән мәнтигли аддым олаҹаг. Гәрб, Сәудијјә Әрәбистаны вә диҝәриләри дә буну гәти шәкилдә билирләр.\nӘслиндә ИШИД инди орададыр. Ливанын һәгиги мәнада бүтүн шәһәр вә гәсәбәләринә, кәндләринә сызыб. Буну етмәјә еһтијаҹы һисс едәндә, шиәләрә, ордуја вә башга һәдәфләрә гаршы һүҹумлар һәјата кечирирләр. Һәм ИШИД, һәм дә Нусра буну едир. Вә ИШИД-ин хәјалы ашкардыр: дәнизә ҝириш олан, Ливанын ән азындан шимал һиссәләрини дә сәрһәдинә алаҹаг бир хилафәт дөвләти гурмаг.\nӘҝәр Гәрб вә мүттәфигләри бу планлара мане олмаг үчүн һеч бир шеј етмирсә, бу онларын буну етмәк истәмәмәсиндән гајнагланыр. Бир шејләр едән исә садәҹә Һизбуллаһдыр. Мәһз буна ҝөрә Һизбуллаһ дүнја иҹтимаијјәтинин ҝөзү гаршысында террорчу кими ҝөстәрилир, нүфуздан салынмасына ҹәһдләр ҝөстәрилир. Јәни сабаһ һансыса коалисија јарадыб, Һизбуллаһа ҝөрә Ливана һүҹум едиләрсә, һеч кәс “нијә” суалыны вермәсин.\nҜеридә гојдуғумуз он илләрдә Ливан бөјүк бәлалар чәкди. Бу дәфә әҝәр Гәрб вә мүттәфигләри дүшүнҹәләрини дәјишмәсә, тезликлә варлығына сон гојула биләр.\nЛиван рәһбәрлији ичиндә дә бирләшмиш бир ҹәбһә јохдур. Гәрбпәрәст вә Сәудијјә тәрәфдары фраксијалар Гәрб марагларына мејдан охујан өлкәләрлә гурулаҹаг иттифага гаршыдыр.\nАмма заман түкәнир. Бир мүддәт әввәл Суријанын Палмира шәһәри ИШИД террорчуларындан азад едилиб. Ирагын Мосул вилајәтинин ишғалдан азад едилмәси исә чох јахын ҝөрүнүр. Бундан сонра исә террорчуларын үз тутаҹағы нөвбәти әразинин Ливан олаҹағы шүбһәсиздир.


Q=6	C=6	SS=2	LS=1	PS=0	DC=2	LC=0	SD=0	BS=2	G0=121	G1=93	G2=40	DLID=az_RU	BODY=Мәсиһиләр неҹә тәмиз гала биләрләр? | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Данимарка Индонезија Исвеч Италија жест дили Кирибати Колумбија жест дили Конго Литва Маврики креолу Македонија Мексика жест дили Непал Нидерланд Норвеч Перу жест дили Самоа Сејшел креолу Тувалу Увеа Украјна Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ачоли ајмара батак (тоба) бенгал бикол бислама болгар варај волајта газах ган гуарани гуахиро гуҹарат гырғыз дреһу дхолуо ермәни ермәни (гәрб) естон ефик занде ибо иврит илок инҝилис исланд исоко испан италјан каннада каонде карен (сго) каталан кечуа (Боливија) кикамба кикујју килуба кинјаруанда кирунди кисонге кисси кичуа (Имбабура) кореја крио латыш лози лувале луганда лунда малагаси малај малајалам мамбве-лунгу маратһ мајја маҹар мизо монгол море ндебеле (Зимбабве) олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) себуан серб серб (латын) сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик телугу тетела тив тигре ток-писин тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева чокве чуваш шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Әлләринизи паклајын!.. Үрәјинизи тәмизләјин!» (ЈАГ. 4:8).\nАШАҒЫДАКЫ АЈӘЛӘР ТӘМИЗ ГАЛМАҒА НЕҸӘ КӨМӘК ЕДИР?\nЈагуб 1:14, 15\n1. Бу дүнја әхлаги тәмизлик һагда нә дүшүнүр?\nТӘМИЗЛИК һеч вахт дәбдә олмајыб, хүсусилә дә индики зәманәдә. Бир чох өлкәләрдә һомосексуализмә, никаһданкәнар интим мүнасибәтләрә нормал јанашылыр. Һәтта рекламларда, әјләнҹәләрдә бу ҹүр һәјат тәрзи тәрәннүм едилир (Зәб. 12:8). Әхлагсызлыг о гәдәр ҝениш јајылыб ки, адамда суал јараныр: «Ҝөрәсән, үмумијјәтлә тәмиз јашамаг мүмкүндүр?» Бирмәналы шәкилдә дејә биләрик ки, мүмкүндүр. Јеһованын көмәјилә әсил мәсиһиләр тәмиз гала биләрләр. (1 Салоникилиләрә 4:3—5 ајәләрини охујун.)\n2, 3. а) Нәјә ҝөрә натәмиз истәкләри боғмаг сон дәрәҹә ваҹибдир? б) Бу мәгаләдә нәји нәзәрдән кечирәҹәјик?\n2 Анҹаг илк нөвбәдә баша дүшмәлијик ки, тәмиз јашамаг үчүн әхлагсыз арзулары рәдд етмәк лазымдыр. Гармагдакы јем балығы ҹәлб етдији кими, әхлагсыз фикирләр вә еһтирас да мәсиһини өзүнә ҹәлб едиб тора сала биләр. Инсан өзүндә баш галдыран пис фикирләри вә һиссләри дәрһал боғмајанда, онлар инсаны өз әсири едир вә ҝүнаһа мејилләндирир. Вахт кечдикҹә ҝүнаһын ҹазибәси о гәдәр ҝүҹлү олур ки, натәмиз истәк «бојлу галыр». Бу һалда һәтта Јеһованын хидмәтчиси дә шәраит јаранан кими өз нәфсинә ујғун даврана биләр. Нәтиҹәдә, нәфс ҝүнаһ доғар. (Јагуб 1:14, 15 ајәләрини охујун.)\n3 Ҝөрдүјүмүз кими, ани бир истәк ҹидди ҝүнаһа ҝәтириб чыхара биләр. Буна ҝөрә дә биз сон дәрәҹә еһтијатлы олмалыјыг. Лакин вәзијјәт үмидсиз дејил. Әҝәр биз натәмиз истәкләрин үрәјимиздә көк салмасына јол вермәсәк, онда нә ҝүнаһ едәҹәјик, нә дә ки ҝүнаһын аҹы нәтиҹәләрини дадмалы олаҹағыг (Гал. 5:16). Ҝәлин бу ҹүр истәкләрлә мүбаризә апармагда бизә көмәк едәҹәк үч амили нәзәрдән кечирәк. Бунлар Јеһова илә мүнасибәтимиз, Онун Кәламында верилән мәсләһәтләр вә јеткин мәсиһиләрин көмәјидир.\n4. Јеһоваја јахынлашмаг нәјә ҝөрә ваҹибдир?\n4 Аллаһа јахынлашмаг истәјән кәсләрә Мүгәддәс Китаб бу мәсләһәти верир: «Әлләринизи паклајын!.. Үрәјинизи тәмизләјин!» (Јаг. 4:8). Әҝәр Јеһова Аллаһла достлуғумузу гијмәтләндиририксә, онда һәјатымызын һәр саһәсиндә, еләҹә дә фикирләримиздә Ону разы салмаға чалышаҹағыг. Биз «гәлби тәмиз адам» олмаг истәјирик. Буна ҝөрә дә пак, нәҹиб вә тәрифәлајиг шејләр һагда дүшүнмәлијик (Зәб. 24:3, 4; 51:6; Филип. 4:8). Дүздүр, Јеһова гејри-камиллијимизә ҝөрә бизә ҝүзәштә ҝедир. Билир ки, биз јанлыш истәкләрә мејиллијик. Анҹаг биз баша дүшүрүк ки, јанлыш фикирләри вар ҝүҹүмүзлә боғмаг әвәзинә, онлары бејнимиздә јашаданда Јеһованы кәдәрләндиририк (Јар. 6:5, 6). Бу барәдә дүшүнәндә фикирләримизи тәмиз сахламаға даһа да гәтијјәтли олуруг.\n5, 6. Дуа натәмиз истәкләрлә мүбаризәдә бизә неҹә көмәк едә биләр?\n5 Пис фикирләрлә мүбаризәдә биз Јеһоваја там ҝүвәнә биләрик. Бунун үчүн Аллаһа дуа едиб Ондан көмәк истәмәлијик. Биз дуа едиб Јеһоваја јахынлашанда О да бизә јахынлашаҹаг. О, сәхавәтлә бизә мүгәддәс руһуну верәҹәк вә бизи пис фикирләрлә мүбаризә апармаға вә тәмиз галмаға даһа да әзмли едәҹәк. Она ҝөрә дә ҝәлин дуа едиб Јеһова Аллаһа билдирәк ки, гәлбимиздәки дүшүнҹәләрлә Ону мәмнун етмәк истәјирик (Зәб. 19:14). Ҝәлин Аллаһа јалвараг ки, бизи јохласын вә әҝәр үрәјимиздә һансыса пис мејил — јанлыш истәк вә ја фикир варса, ачыб бизә ҝөстәрсин (Зәб. 139:23, 24). Һәмишә Аллаһа дуа едәк ки, һәтта чәтин олса белә, әхлагсызлығы рәдд едиб тәмизлији горумаға бизә көмәк етсин (Мәт. 6:13).\n6 Ола биләр ки, алдығымыз тәрбијәјә вә кечмиш вәрдишләримизә ҝөрә Јеһованын бәјәнмәдији әмәлләри инди дә хошлајырыг. Һәтта белә олан һалда да Јеһова бизә дәјишмәјә вә Она мәгбул шәкилдә ибадәт етмәјә көмәк едә биләр. Давуд падшаһ буну јахшы дәрк едирди. О, Бадсәба илә әхлагсызлыг едәндән сонра Јеһоваја јалварыб демишди: «Мәндә тәмиз үрәк јарат, ичимә тәзә, мәтин бир руһ гој» (Зәб. 51:10, 12). Ҝүнаһлы һәрәкәт бизи магнит кими өзүнә чәксә дә, Јеһова биздә Она итаәт етмәјә һәвәс, арзу ојада биләр. Һәтта јанлыш истәкләр үрәјимиздә дәрин көк атса да, тәмиз фикирләри боғмаға чалышса да, Јеһова аддымларымызы елә јөнәлдә биләр ки, биз Онун әмрләринә итаәт едиб онлара ујғун јашајаг. О, пис бир шејин бизә ағалыг етмәсинин гаршысыны ала биләр (Зәб. 119:133).\nАни бир јанлыш истәк үрәјимиздә көк атмаға башлајырса, ону дәрһал көкүндән гопармалыјыг (6-ҹы абзаса бахын)\n«СӨЗҮН ИҸРАЧЫСЫ ОЛУН»\n7. Аллаһын Кәламы бизи натәмиз фикирләрдән неҹә горујар?\n7 Јеһова бизим көмәк үчүн етдијимиз дуалара Өз Кәламы васитәсилә ҹаваб верир. Аллаһын Кәламындакы «һикмәт илк нөвбәдә сафдыр» (Јаг. 3:17). Мүгәддәс Китабы һәр ҝүн охујуб үзәриндә дүшүнмәк зеһнимизи пис фикирләрдән горујар (Зәб. 19:7, 11; 119:9, 11). Бундан әлавә, Мүгәддәс Китабдакы нүмунәләр вә мәсләһәтләр бизә көмәк едә биләр ки, натәмиз арзуларын гурбаны олмајаг.\n8, 9. а) Бир ҹаванын әхлагсыз гадынын торуна дүшмәсинә нә сәбәб олду? б) «Мәсәлләр» китабынын 7-ҹи фәслиндән биз һансы ибрәти ҝөтүрүрүк?\n8 Мәсәлләр 5:8 ајәсиндә јазылыб: «Белә [јәни әхлагсыз] гадындан узаг ҝәз, евинин гапысына јахын ҝетмә». «Мәсәлләр» китабынын 7-ҹи фәслиндә исә бу мәсләһәти гулагардына вурмағын нә гәдәр тәһлүкәли олдуғу тәсвир олунуб. Белә ки, бир ҹаван ҝеҹә вахты әхлагсыз гадынын евинин һәндәвәриндә долашыр. Күчәнин тининдә ачыг-сачыг ҝејимли һәмин гадын она јахынлашыр. Гадын ону өзүнә чәкиб өпүр. Ҹаван онун ишвәли сөзләри гаршысында «әријир», еһтирас она ҝүҹ ҝәлир. О, әхлагсызлыг едир. Чох јәгин ки, бу ҹаван белә иш тутмаг нијјәтиндә дејилди. О, нашылыг, ағылсызлыг етди. Бунунла белә, о, әмәлинин алтыны чәкәҹәк. Каш о, бу гадындан узаг ҝәзәрди! (Мәс. 7:6—27).\n9 Ола билсин, биз дә һәрдән бу ҝәнҹ кими дүшүнҹәсиз давранырыг, өзүмүзү јанлыш арзулар ојадан вәзијјәтләрә салырыг. Мәсәлән, адәтән, ҝеҹә вахты бәзи телевизија каналларында ачыг-сачыг верилишләр, филмләр ҝедир. Буна ҝөрә дә уҹдантутма бүтүн каналлара чевирмәк тәһлүкәли ола биләр. Интернетдә бүтүн линкләри ачмаг вә ја порнографија, интим хидмәт рекламлары олан сөһбәт отагларына вә сајтлара ҝирмәк дә тәһлүкәлидир. Белә етсәк, биздә јерсиз һиссләр ојадан шејләрлә гаршылаша биләрик. Бу исә бизим тәмиз галмаг үчүн апардығымыз мүбаризәни зәифләдә биләр.\n10. Нә үчүн флирт тәһлүкәлидир? (Мәгаләнин әввәлиндәки шәклә бахын.)\n10 Мүгәддәс Китаб һәмчинин әкс ҹинслә мүнасибәтдә өзүмүзү неҹә апармалы олдуғумуза даир бизә мәсләһәт верир. (1 Тимутијә 5:2 ајәсини охујун). Бу мәсләһәтдән бирмәналы шәкилдә ајдын олур ки, флирт етмәк олмаз. Бәзиләри фикирләшир ки, әҝәр әкс ҹинсә тохунмурсанса, онда романтик чалар дашыјан ҝөз-гаш һәрәкәтләриндә, ишвәли давранышда пис бир шеј јохдур. Анҹаг флирт етмәк вә ја флиртә ҹаваб вермәк инсанда натәмиз фикирләр јарада, бу исә, өз нөвбәсиндә, әхлагсызлыға ҝәтириб чыхара биләр. Белә һаллар баш вериб, инди дә баш верә биләр.\n11. Һәзрәти Јусиф бизә нәдә өрнәкдир?\n11 Һәзрәти Јусиф белә вәзијјәтдә ағылла давранмышды. Ағасы Фитфирин арвады ону һеј јолдан чыхармаға чалышыр, Јусиф исә онун бүтүн тәклифләрини рәдд едирди. Гадын ондан әл чәкмирди. Ҝедиб-ҝәлиб ону өзү илә «тәкликдә галмаға» разы салмаг истәјирди (Јар. 39:7, 8, 10). Мүгәддәс Китаб үзрә бир алимин шәрһинә әсасән, Фитфирин арвады Јусифә бу тәклифи етмәклә үмид едирди ки, тәкликдә галсалар, Јусиф биринҹи аддымы атаҹаг. Лакин Јусиф гадына нә үз верирди, нә дә онун јолданчыхаран тәклифләринә ујурду. Бәли, о, гәтијјән бу гадынла ешгбазлыг етмәк истәмирди. Тутдуғу гәти мөвге сајәсиндә онун үрәјиндә јанлыш арзулар көк атмады. Гадын Јусифи онунла јахынлыг етмәјә мәҹбур етмәк истәјәндә Јусиф гәтијјәтлә һәрәкәт етди, «онун әлиндән чыхыб бајыра гачды» (Јар. 39:12).\n12. Ҝөзләрин үрәјә тәсир етдијини һарадан билирик?\n12 Мүгәддәс Китаб һәмчинин хәбәрдарлыг едир ки, ҝөзләр үрәји аздыра биләр. Инсанын ҝөзү гајнајанда онда еһтирас ојана, јахуд ҹоша биләр. Иса Мәсиһ хәбәрдарлыг етмишди ки, «гадына бахыб она гаршы шәһвәтлә аловланан һәр бир адам артыг үрәјиндә онунла зина етмиш олур» (Мәт. 5:28). Давуд падшаһла нә баш вердијини јадымыза салаг. О, «дамдан баханда бир чимән гадын» ҝөрдү (2 Ишм. 11:2). Белә вәзијјәтдә о нә ҝөзүнү чәкди, нә дә фикрини башга јерә јөнәлтди. Нәтиҹәдә исә өзҝәсинин арвадына тамаһ салды вә онунла јахынлыг етди.\n13. Нәјә ҝөрә ҝөзләримизлә әһд бағламалыјыг вә буна нә дахилдир?\n13 Әхлагсыз фантазијалары дәф етмәк үчүн биз, Әјјуб пејғәмбәр кими, ҝөзләримизлә әһд бағламалыјыг (Әјј. 31:1, 7, 9). Гәти шәкилдә гәрара алмалыјыг ки, ҝөзләримизи идарә едәҹәк вә башгасына шәһвәтлә бахмајаҹағыг. Бу, һәм дә о демәкдир ки, истәр компүтердә, истәр реклам лөвһәләриндә, истәр журналларын үз габығында, истәрсә дә башга јердә олан еротик шәкилләрдән ҝөзүмүзү чәкәҹәјик.\n14. Тәмиз галмаг мәсләһәти бизә неҹә фајда ҝәтирә биләр?\n14 Беләликлә, јанлыш арзуларла мүбаризә апармагла бағлы бәзи мәгамлары нәзәрдән кечирдик. Бу мүбаризәдә һансыса зәифлијинизин олдуғуну ҝөрүрсүнүзсә, дәрһал һәрәкәтә кечин. Аллаһын Кәламындакы мәсләһәтә үрәкдән табе олун. Бу, сизә ҝүнаһдан гачмаға вә тәмиз галмаға көмәк едәҹәк. (Јагуб 1:21—25 ајәләрини охујун.)\n«ГОЈ ЈЫҒЫНҸАҒЫН АҒСАГГАЛЛАРЫНЫ ЧАҒЫРСЫН»\n15. Натәмиз арзуларла мүбаризә апарырыгса, нә үчүн диндашларымыздан көмәк истәмәлијик?\n15 Әҝәр биз натәмиз истәкләрлә мүбаризә апарырыгса, көмәк үчүн иман баҹы-гардашларымыза да мүраҹиәт едә биләрик. Әлбәттә, бу ҹүр мәһрәм мөвзуну башгасы илә мүзакирә етмәк асан дејил. Лакин ҹәсарәт тапыб јеткин мәсиһини вәзијјәтимиздән һалы етсәк, онун меһрибанлыгла вердији мәсләһәт бизә һәгигәтин ҝөзүнә дик бахмаға көмәк едәр (Мәс. 18:1; Ибр. 3:12, 13). Јеткин мәсиһинин көмәјилә биз өз зәиф ҹәһәтләримизи мүәјјән едә биләрик. Бу исә бизә Јеһованын мәһәббәтини итирмәмәк үчүн лазыми дәјишикликләр етмәјә көмәк едәҹәк.\n16, 17. а) Ағсаггаллар натәмиз арзуларла мүбаризә апаранлара неҹә көмәк едә биләрләр? Нүмунә чәкин. б) Нәјә ҝөрә порнографијаја баханлар дәрһал көмәк истәмәлидирләр?\n16 Хүсусилә дә мәсиһи ағсаггаллар бизә көмәк едә биләрләр. (Јагуб 5:13—15 ајәләрини охујун.) Бразилијадан олан бир ҹаван гардаш узун илләр натәмиз арзуларла мүбаризә апармышды. О дејир: «Мән билирдим ки, фикирләрим Јеһованын хошуна ҝәлмир, амма бу барәдә башгаларына данышмаға утанырдым». Хошбәхтликдән, јығынҹагда бир диггәтҹил ағсаггал ону көмәк истәмәјә тәшвиг етмишди. Гардаш дејир: «Ағсаггалларын меһрибан, мүлајим рәфтары мәни һејран етди. Мән өзүмү буна лајиг һесаб етмирдим. Онлар диггәтлә мәнә гулаг асдылар. Мүгәддәс Китабдан Јеһованын мәни севдијини ҝөстәрдиләр вә мәнимлә бирҝә дуа етдиләр. Бунун сајәсиндә онларын Мүгәддәс Китабдан вердији мәсләһәти гәбул етмәк мәнә асан олду». Инди бунун үстүндән илләр кечиб вә гардаш руһани ҹәһәтдән инкишаф едиб. О дејир: «Инди мән баша дүшүрәм ки, өз јүкүмүзү тәкбашына дашымагданса, көмәк истәмәлијик. Бу, чох ваҹибдир».\n17 Натәмиз истәкләрин мәнбәји порнографија олдугда, көмәк истәмәк хүсусилә ваҹибдир. Көмәк истәмәји нә гәдәр јубатсаг, натәмиз истәкләрин бојлу галыб ҝүнаһ доғмаг риски бир о гәдәр артыр. Бу исә башгаларына јара вураҹаг вә Јеһованын адына ләкә ҝәтирәҹәк. Бир чох мәсиһиләр Јеһованы разы салмаг вә мәсиһи јығынҹағында галмаг истәдикләри үчүн ағсаггалларын көмәјини гәбул етмишләр (Јаг. 1:15; Зәб. 141:5; Ибр. 12:5, 6).\nТӘМИЗЛИЈИ ГОРУМАҒА ГӘТИ ГӘРАРЛЫ ОЛУН!\n18. Сиз нәјә гәти гәрарлысыныз?\n18 Шејтан дүнјасы әхлагсызлыг ҝирдабында батдыгҹа батыр. Амма Јеһова Аллаһын садиг бәндәләри вар ҝүҹләрилә чалышырлар ки, белә бир дүнјада фикирләрини тәмиз сахласынлар вә Онун јүксәк әхлаг гајдаларына әмәл етсинләр. Бу, Јеһованы неҹә дә фәрәһләндирир! Буна ҝөрә дә ҝәлин һәр биримиз Јеһова илә достлуғумузу горумаға, Онун Өз Кәламы вә мәсиһи јығынҹағы васитәсилә вердији мәсләһәтләри гәбул етмәјә гәти гәрарлы олаг. Тәмизлији горумаг бу ҝүн бизә мәмнунлуг вә гәлб раһатлығы ҝәтирир (Зәб. 119:5, 6). Һәм дә ҝөзәл ҝәләҹәјә, Шејтансыз, тәмиз дүнјада әбәди јашамаға гапы ачыр.


Q=2	C=0	SS=0	LS=2	PS=0	DC=0	LC=0	SD=0	BS=1	G0=33	G1=31	G2=19	DLID=az_RU	BODY=Nur-az.com - Гарабаға Гасим Сүлејмани кими оғуллар лазымдыр\nГарабаға Гасим Сүлејмани кими оғуллар лазымдыр\nТәәссүфләр олсун ки, Азәрбајҹан һакимијјәти Гарабағ мәсәләсиндә даһа чох хариҹи дөвләтләрә бел бағлајыр\nБир танышым вар түркијәлидир. Дејир һәр дәфә ешидәндә ки, Азәрбајҹанда һәрбчиләр сәрһәддә ермәни әсҝәрләријлә атышыб, сизин каналлара бахырдым. Ҝөрүрдүм ки, бурада итҝидән, мүһарибәдән, гандан, шәһидддән әсәр-әламәт јохдур. Истеһза едиб зарафата да дејир ки, сизин каналларда итҝи вар, о да абыр-һәја итҝисидир. Мүһарибә, ган да вар ки, шоу әһлинин бир-бирини ит кими гапмасы вә ағҹаганад кими бир-биринин ганыны ичмәсидир.\nƏлбәттә Түркијә кими бир өлкәдә јашајан түрк вәтәндашы үчүн бу вәзијјәт үрәкачан дејил, амма ҝет-ҝедә артыг буна өјрәшдијини дејир. Неҹә ки, Азәрбајҹан халгы өјрәшиб, диҝәрләри дә өјрәшмәјә чалышыр. Һалбуки Азәрбајҹанда јашајан вә сәнҝәрдә дүшмәнә ҝүллә атан, шәһид олан балаларымыз Түркијәдә јашамыш олсајдылар онларын гәдри билинәҹәк, даим һөрмәтә лајиг галаҹагдылар.\nҺәлә о вахт Мүбариз Ибраһимов шәһид едиләндә Түркијәдә "мәһмәтҹик" мөвзусунда олан киноларда, хәбәрләрдә ондан вә онун шүҹаәтиндән данышырдылар.\nИранда да вәзијјәт беләдир. Иран каналларына бахан инсанлар ҝөзәл билир ки, бу өлкәнин каналларында мүсәлман өлкәләриндә баш верән һадисәләр ишыгландырылыр. Һәтта Фәләстиндә бир фәләстинли залым сионист әсҝәр тәрәфиндән мәсҹидә бурахылмајанда белә Иран каналлары буну ишыгландырыр. Суријадакы мүһарибә, Ирагда ИШИД әлејһинә олан мүһарибәләр, онларын рүсвајчы шәкилдә мәғлубијјәти дәфәләрлә Иран каналларында ҝөстәрилмишдир.\nİранлы мәшһур ҝенерал, Иран Кешикчиләр Корпусунун "Гүдс" бригадасынын рәһбәри Гасим Сүлејманијә Али Дини Лидер тәрәфиндән ән али мукафат олан "Зүлфүгар" ордени верилиб. Мәлумата ҝөрә бу орден Дини Республиканын ән али орденидир вә индијәдәк һеч кәсә нәсиб олмајыб. Бу исә о демәкдир ки, һәтта өлкәнин орду назири белә индијәдәк бу мукафатла тәлтиф едилмәјиб.\nДиггәт чәкән хүсуси мәгам ондан ибарәтдир ки, бу орден Ислам Республикасынын ән али мукафатыдыр вә Али Дини Лидер тәрәфиндән верилиб. Бу исә һәм дә о демәкдир ки, Али Дини Лидер бу мәрасимдә даһа мүһүм бир нөгтәјә ишарә едәҹәкдир. Неҹә ки, белә бујуруб: "Аллаһ јолундакы мүбаризәләр бу шејләрлә дәјишиләси вә әвәзолунасы дејилдир. Аллаһ јолундакы мүбаризәнин гаршысында дуран шеј вә Аллаһ-Тәаланын, Аллаһын јолунда ҹан вә малы әли үстүндә тутуб, тәгдим етмәјин гаршысында гәрар вердији шеј, беһиштдир, Аллаһын разылығыдыр."Â\nҺаҹы Гасим кими мөмин инсанлар, ҹанлы шәһидләр ҝөзәл билир ки, бу ҹүр орденләр вә мүкафатлар гәһрәманлығы изһар едән заһири вә мадди әшјалардыр. Амма Али Мәгамлы Рәһбәрин бујурдуғу кими – өлкәнин ән али мукафаты Зүлфүгар ордени олса да – бүтөвлүкдә бир мөмин бәндә үчүн ән али мукафат шәһадәт мәгамыдыр ки, рәһбәр дә сонда һаҹы Гасимә шәһадәт арзулајыб. Шәһадәт мәгамы исә Аллаһын разылығы демәкдир. Аллаһын разылығындан уҹа бир шеј ола биләрми?\nİнсана руһ верән дә будур – гијмәтинин халг, рәһбәр тәрәфиндән билинмәси. Дини мәнбәләрдә дә бујурулдуғу кими инсана ән јахшы гијмәти Аллаһ верир, инсан үчүн Аллаһын бујурдуглары мүһүм олмалыдыр. Һаҹы Гасим кими вилајәт ашигләринин дә Аллаһ вә онун јер үзәриндәки һөҹҹәтләринин (имамларын (ә)) инсанлар үзәриндәки һөҹҹәтләри олан алимләрин онлара дәјәр вермәси чох мүһүмдүр. Чүнки бу дәјәр илаһи рәнҝә бојанмышдыр.\nҺаҹы Гасим кими инсанлар шоу мејданларында, әјләнҹә каналларында дејил, әр мејданларында, Ислам тәлимләри әсасында јетишән инсанлардыр. Биз дәфәләрлә билдирмишик ки, Аллаһ тәала бу ҹүр инсанларын васитәсилә бизә шәһадәтин нә олдуғуну өјрәдир. Гырх ил бундан габаг, мүгәддәс дифа вахтларында ҹәбһәдә шәһид едилән 13 јашлы Һүсејн Фәһмидәләри дә ҹанлы шәһид олан Гасим Сүлејманиләри дә Шәһид Һүҹәҹиләри дә Мүбариз Ибраһимовлары да Әһли-бејт (ә) мәктәби јетишдирир.\nМәлум олдуғу кими, сијасәтчиләр, һәтта сијасәтдән баша чыхмајанлар да дејир ки, Сурија Иранын сағ голудур, Иран бу голун кәсилмәсини истәмәз. Һәлә бу мүгајисә илә ҝөрүн Гасим Сүлејмани Иранын мүдафиәсиндә нә рәшадәтләр ҝөстәрә биләр.Â\nБизим дә јаралы јеримиз Гарабағдыр. Али Мәгамлы Лидерин дә бујурдуғу кими Гарабағ бир ислам, мүсәлман торпағыдыр. Демәли өзүнү мүсәлман, Исламын бир парчасы сајан һәр кәс Гарабағы ҹанла, башла, әмәллә, силаһла, ганла, ән азындан диллә горумалыдыр. Гасим Сүлејмани дә Ислам дүнјасынын бир парчасы вә гәһрәманыдыр. Демәли Гарабағ һәм дә Гасим Сүлејманинин ганајан јарасыдыр. Амма тәәссүфләр олсун ки, Азәрбајҹан һакимијјәти Гарабағ мәсәләсиндә даһа чох хариҹи дөвләтләрә бел бағлајыр. Хариҹи дөвләтләр дә бу проблемин һәллиндә мараглы дејилләр. Бунун мүгабилиндә исә Азәрбајҹана хариҹдән әмр едирләр ки, өлкәдә мүмкүн гәдәр шәһадәт мәктәби итиб-батсын, Имам Һүсејн (ә) бајраглары јығышдырылсын. Гасим Сүлејмани кими инсанлар нәинки ефирдә ҝөстәрилмәсин, әксинә террорчу, хаин кими ҝөстәрилсин. Бунун јанында да ефир мәканыны шоу-әјләнҹә әһлијлә долдурурлар. Гарабағ барәдә исә дүшүнән јохдур. Амма халгымыз, дөвләтимиз инанса ки, Гарабағын азадлығы диндән, шәһадәтдән, Имам Һүсејн (ә) јолундан, Гасим Сүлејмани кими Ислам гәһрәманларындан кечир, иши јубатмаз, Гарабағы тез бир заманда ишғалдан азад едә биләрди.


Q=12	C=6	SS=2	LS=4	PS=4	DC=0	LC=0	SD=0	BS=0	G0=47	G1=31	G2=13	DLID=az_RU	BODY=Јарадылыш 18 | Онлајн Мүгәддәс Китаб | Јени дүнја тәрҹүмәси\nҮч мәләк Ибраһимин јанына ҝәлир (1—8)\nСаранын оғлу олаҹағы вәд едилир; о ҝүлүр (9—15)\nИбраһим Сәдумдан өтрү хаһиш едир (16—33)\n18 Бундан сонра Јеһова+ Мамредәки бөјүк ағаҹлар+ олан јердә Ибраһимә ҝөрүндү. Ҝүнүн гызмар вахты иди. Ибраһим чадырын ағзында отурмушду. 2 О, башыны галдырыб баханда бир аз аралыда үч нәфәрин дајандығыны ҝөрдү.+ Онлары ҝөрән кими габагларына јүјүрдү вә јерә гәдәр әјилиб тәзим етди. 3 Сонра деди: «Јеһова, әҝәр ҝөзүндә лүтф тапмышамса, гулунун евиндән јан кечмә. 4 Гој су ҝәтириб ајагларынызы јусунлар.+ Сонра ағаҹын алтында динҹәләрсиниз. 5 Сиз ки тәшриф бујуруб бу гулунузун евинә ҝәлмисиниз, гојун бир тикә чөрәк ҝәтирим, јејин, үрәјинизә гүввәт ҝәлсин, сонра јолунуза давам едәрсиниз». Онлар ҹаваб вериб дедиләр: «Јахшы, гој сән дејән олсун». 6 Ибраһим чадыра, Саранын јанына гачыб деди: «Тез елә, үч габ* нарын ун ҝөтүр, хәмир јоғуруб чөрәк бишир». 7 Сонра Ибраһим гачыб нахырын арасындан јахшы бир ҹөнҝә сечди вә нөкәринә верди. О, ҹәлд ону биширди. 8 Сонра Ибраһим хөрәји ҝөтүрүб јағ вә сүдлә бирликдә гонагларын гаршысына дүздү. Онлар јемәјә башладылар, Ибраһим исә онларын јанында, ағаҹын алтында дурду.+ 9 Онлар Ибраһимдән сорушдулар: «Арвадын Сара+ һарададыр?» О деди: «Бурада, чадырда». 10 Онлардан бири деди: «Ҝәлән ил бу вахт јенә ҝәләҹәјәм. Онда арвадын Саранын бир оғлу олаҹаг».+ Сара онларын архасында, чадырын ағзында дуруб гулаг асырды. 11 Ибраһимлә Сара гоҹалыб јаша долмушдулар.+ Саранын артыг ушаг доған јашы кечмишди.+ 12 Сара үрәјиндә ҝүлүб деди: «Һарадандыр бу хошбәхтлик?! Һај-һајым ҝедиб, вај-вајым галыб, үстәлик, ағам да гоҹадыр».+ 13 Онда Јеһова Ибраһимә деди: «Нәјә ҝөрә Сара ҝүлүб “бу гоҹа вахтымда ушагмы доғаҹағам?” дејир? 14 Јеһованын әлиндә мүмкүн олмајан бир шеј вармы?+ Ҝәлән ил бу вахт јенә сәнин јанына ҝәләҹәјәм, Саранын бир оғлу олаҹаг». 15 Амма Сара горхусундан: «Мән ҝүлмүрдүм», — дејә бојнундан атмаға башлады. О исә деди: «Хејр, ҝүлүрдүн». 16 Сонра онлар ајаға галхыб Сәдума+ тәрәф бахдылар. Ибраһим онлары јола салырды. 17 Јеһова деди: «Ҝөрәҹәјим иши нијә Ибраһимдән ҝизли сахламалыјам ки?+ 18 Ахы ондан бөјүк вә ҝүҹлү бир халг төрәјәҹәк, онун васитәсилә јер үзүнүн бүтүн халглары мүбарәк олаҹаг.+ 19 Мән ону Өзүмә јахын етдим ки, о, оғулларына, өзүндән сонракы бүтүн нәслинә һагг иш ҝөрүб әдаләтлә давранмағы, Јеһованын јолу илә ҝетмәји тапшырсын,+ Јеһова да Ибраһимә вердији сөзү јеринә јетирсин». 20 Сонра Јеһова деди: «Сәдум вә Әмурәнин ҝүнаһы чох ағырдыр.+ Онларын әлиндән чәкилән наләләр әршә галхыб.+ 21 Ашағы ениб Мәнә чатан бу фәрјадларын һаглы олуб-олмадығыны јохлајаҹағам, ҝөрүм, доғруданмы, онларын ҝүнаһы бу дәрәҹәдә ағырдыр».+ 22 Сонра адамлар орадан чыхыб Сәдума тәрәф јөнәлдиләр. Јеһова+ исә һәлә дә Ибраһимлә иди. 23 Ибраһим Она јахынлашыб деди: «Доғруданмы, Сән шәр адамла бир јердә салеһ адамы да мәһв едәҹәксән?+ 24 Туталым, шәһәрдә әлли нәфәр салеһ адам тапылды, јенә дә ораны дағыдаҹагсан? Һәмин әлли нәфәрин хәтринә бу шәһәрә рәһм етмәјәҹәксән? 25 Ола билмәз ки, Сән белә еләјәсән, салеһ адамы шәр адамла бир јердә мәһв едәсән. Сән салеһ адамы шәр адамла ејни агибәтә дүчар етмәзсән.+ Јох, бу мүмкүн дејил!+ Бүтүн дүнјанын Һакими әдаләтсиз даврана билмәз».+ 26 Онда Јеһова деди: «Әҝәр Сәдумда әлли нәфәр салеһ тапсам, онларын хатиринә бүтүн о јерә рәһм едәҹәјәм». 27 Ибраһим јенә деди: «Јеһова, өнүндә торпаг вә күл кими бир шеј олсам да, ҹүрәт едиб сорушмаг истәјирәм. 28 Бирдән әллидән беш нәфәр аз салеһ олса? Беш нәфәр әскик олдуғуна ҝөрә бүтүн шәһәри мәһв едәҹәксән?» О ҹаваб верди: «Әҝәр гырх беш нәфәр тапсам, шәһәри дағытмајаҹағам».+ 29 Ибраһим јенә сорушду: «Бирдән гырх нәфәр олду?» О ҹаваб верди: «Гырх нәфәрин дә хатиринә шәһәрә һеч нә етмәрәм». 30 Ибраһим сөзүнә давам едиб деди: «Јеһова, мәнә аҹығын тутмасын,+ амма јенә сорушмаг истәјирәм: бәс отуз нәфәр тапылса, онда неҹә?» О деди: «Отуз нәфәр тапсам, ораја дәјмәјәҹәјәм». 31 Ибраһим әл чәкмәјиб деди: «Јеһова, јенә ҹүрәт едиб сорушмаг истәјирәм: бәс ијирми нәфәр олса?» О ҹаваб верди: «Ијирми нәфәрин дә хатиринә ораны мәһв етмәрәм». 32 Ахырда Ибраһим деди: «Јеһова, нә олар, аҹығын тутмасын, изин вер, бир дәфә дә сорушум. Он нәфәр тапылса, онда неҹә?» О деди: «Он нәфәрин дә хатиринә ораны дағытмарам». 33 Ибраһимлә сөһбәтини битирәндән сонра Јеһова ајрылыб ҝетди,+ Ибраһим дә евинә гајытды.


Q=7	C=5	SS=2	LS=0	PS=2	DC=5	LC=0	SD=0	BS=1	G0=29	G1=23	G2=7	DLID=az_RU	BODY=Наин шәһәриндә Иса пејғәмбәр дул гадынын оғлуну дирилдир | Иса пејғәмбәрин һәјаты\nНАИН ШӘҺӘРИНДӘ ДИРИЛМӘ ҺАДИСӘСИ\nИса Мәсиһ Рома забитинин нөкәрини сағалтдыгдан бир гәдәр сонра Наин шәһәринә ҝедир. Наин Кәфәрнаһумдан 32 километр аралыда, ҹәнуб-гәрб истигамәтиндә јерләшир. Шаҝирдләри илә јанашы Иса пејғәмбәри хејли адам мүшајиәт едир. Онлар Наин шәһәринин ҝирәҹәјинә, еһтимал ки, ахшам дүшәндә чатырлар. Бу вахт шәһәр дарвазасындан ҹәназә апаран бир дәстә адам чыхыр. Онлар ҹаван бир оғланы дәфн етмәјә апарырлар.\nӘн чох ағлајыб-сызлајан исә бу оғланын анасыдыр. О, әрини итирмишди, инди дә ҝөзүнүн ағы-гарасы јеҝанә өвладыны итириб. О, дул галандан бәри оғлу илә нәфәс алырды. Оғлу она чох әзиз иди, бүтүн арзулары бу ушагла бағлы иди, онун бөјүјүб анасына дајаг олаҹағына үмиди едирди. Амма ону да дәфн етмәјә апарыр. Бәс инди ким онун јанында олуб дәстәк олаҹаг?\nБу ананын ҝөз јашларыны, тәк галдығыны ҝөрмәк пејғәмбәрә үрәк ағрысы верир. О, шәфгәтли, ејни заманда хатирҹәмлик јарадан бир сәслә она дејир: «Ағлама». О бунунла кифајәтләнмир, јахынлашыб мафәјә тохунур (Лука 7:13, 14). Мафәни апаранлар онун етдикләрини ҝөрүб ајаг сахлајырлар. Ҹамаат интизар ичиндәдир: о, нијә белә едир? Ҝөрәсән, нә олаҹаг?\nИса пејғәмбәрлә ҝәләнләр онун инсанлара шәфа вермәк кими мөһтәшәм ишләр ҝөрдүјүнүн шаһиди олублар. Амма бу вахтаҹан кимисә дирилтдијини, дејәсән, һеч ҝөрмәјибләр. Дүздүр, кечмишдә Аллаһын мөмин бәндәләри бәзи инсанлары дирилтмишдиләр, бәс ҝөрәсән, Иса пејғәмбәрдә белә бир шеј едә биләҹәк? (1 Падшаһлар 17:17—23; 2 Падшаһлар 4:32—37). Иса пејғәмбәр мәрһума амиранә сәслә дејир: «Еј ҹаван, сәнинләјәм, ајаға галх!» (Лука 7:14). Елә о андаҹа өлән оғлан галхыб отурур вә данышмаға башлајыр. Анасы оғлунун сағ олдуғуну ҝөрәндә ҝөзләринә инана билмир, онун севинҹи ашыб-дашыр. Бәли, о даһа тәк дејил.\nҸамаат бу ҹаван оғланын дирилдијини ҝөрәндә Јарадана шүкүр едиб дејир: «Арамызда бөјүк бир пејғәмбәр зүһур едиб». Диҝәрләри Иса пејғәмбәрин ҝөстәрдији мөҹүзәнин нә мәна кәсб етдијини баша дүшүб: «Аллаһ өз халгына нәзәр салыб», — сөзләрини дилә ҝәтирирләр (Лука 7:16). Бу хәбәр әтрафа елә тез јајылыр ки, сорағы доғулдуғу шәһәрә, Наин шәһәриндән тәхминән 10 километр узагда јерләшән Насирәјә, һәтта ҹәнуба, Јәһудијјәјә ҝедиб чыхыр.\nБу вәдәдә Вәфтизчи Јәһја һәлә дә һәбсханададыр. Иса пејғәмбәрин нәләр етдији ону чох марагландырыр. Јәһјанын шаҝирдләри онун јанына ҝәлиб Иса пејғәмбәрин ҝөстәрдији мөҹүзәләр һагда данышырлар. Ешитдикләри она неҹә тәсир едир?\nИса пејғәмбәр Наин шәһәриндә нәјин шаһиди олур?\nҜөрдүјү һадисә Иса пејғәмбәр неҹә тәсир едир вә о, нә едир?\nҸамаат Иса пејғәмбәрин мөҹүзәсини неҹә гаршылајыр?


Q=10	C=8	SS=1	LS=2	PS=0	DC=1	LC=0	SD=0	BS=8	G0=110	G1=90	G2=53	DLID=az_RU	BODY= Тәрбијә вә психолоҝија елмләриндә нәфсә архајынлыг вурғуланыр, Ислам маарифиндә, әхлаг вә ирфанда исә Аллаһа тәвәккүл вурғуланыр. Бу ики мөвзунун араларында нә кими фәргләр вар? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa2385\tArxiv kodu 8449\nНәфсә архајынлыгла тәвәккүлүн арасында фәргләрин танынмасы бу ики кәлмәнин зеһнимиздәки мәналарындан асылыдыр. Нәфсә архајынлыг ики ҹүр тәфсир олунур:\n1. Гүдрәт вә истедадларын танынмасы вә һәмчинин, һәгигәт вә арзулара чатмаг үчүн инсан өзүндә олан истедадлара архајын олмалыдыр. Бу анлам тәвәккүллә һеч бир зиддијјәт тәшкил етмир вә бу анлајышын үстүнлүјү ики әсас вә ачар ролу ојнајан мәсәлә илә чох мүнасибдир; “нәфсә мәрифәт тапмаг” вә “немәтләри танымаг вә онлардан бәһрәләнмәји баҹармаг”.\n2. Өзүнә етимад етмәк; белә ки, өз билдикләринә вә истедадларына елә етимад етсин ки, бүтүн истәк вә арзуларынын мәншәјини өзү һесаб етсин вә өзүнү бүтүн јахшылыг вә мүвәффәгијјәтләрин мәншәји билсин.\nБу анлам, дин маарифи вә гајдалары илә ујғун олмамасындан әлавә, хам хәјал вә илғымдан башга бир шеј дејилдир. Нәфсә бу шәкилдә етимад етмәк “бәјәнилмәз” вә “нәфси бәјәнмәк” вә “тәкҹә өзүнә архајынлыг”дан башга бир шеј дејилдир. Әмирәл-мөминин Әли (әлејһиссалам) бу ҹүр нәфсә етимад һаггында белә бујурур: “Һәр кәс нәфсинә (белә) етимад етсә, өз нәфсинә хәјанәт етмишдир.”\nТәвәккүлүн мәнасы; “тәвәккүл” сөзү әслиндә “вәкаләт” көкүндән олуб вәкил сечмәк мәнасындадыр. Нәфсә етимад етмәк ҹәһәтиндә исә тәвәккүл бу мәнанададыр ки, инсан бүтүн мүшкүлатлар вә чәтинликләрин әзәмәти мүгабилиндә өзүнү тәһгир олунмуш вә зәиф санмасын. Әксинә, Аллаһ-тааланын сонсуз гүдрәтинә архајын олмагла јанашы өзүнү галиб һесаб етсин. Белә ки, бүтүн чәтинликләрдә вә ағыр вәзијјәтләрдә мәсәләнин ҹавабыны ачмаға чалышсын вә гүдрәти чатмајан һалда Аллаһа тәвәккүл етсин. Јәни, чалышмасына давам етмәклә јанашы Аллаһын она көмәк едәҹәјинә архајын олуб һәтта, чәтинликләрин һәллини тапдыгда белә Аллаһ-тааланы әсас һесаб едәрәк Ону илк тәсиредиҹи билсин. Чүнки, һәр бир мөминин ҝөзүндә бүтүн гүдрәт вә немәтләр Аллаһ-тааладандыр. Тәбии һадисәләрин тәсир гүввәләрини Аллаһ-тааланын ирадәсиндән ајры һесаб етмәк бир нөв шикрдир. Она ҝөрә ки, тәбии амилләр вә һәр бир варлыг Аллаһ-таланын ирадәси алтындадыр вә Онун фәрманы илә идарә олунур.\nАмма, нәфсә архајынлығын икинҹи мәнасына ҝәлинҹә исә онун тәвәккүл илә ујғунлуғу јохдур. Чүнки, бүтүн амил вә гүдрәтләри Аллаһ-тааланын ирадәси мүгабилиндә мүстәгил санмаг, өзүнә архајын олмаг вә Аллаһдан гејрисинә архајынлыг кими мәналар тәвәккүлүн мүгабилиндә гәрар тутур.\nИслам Пејғәмбәри (сәлләллаһу әләјһи вә алиһи вә сәлләм) бујурур: “Ҹәбраилдән сорушдум ки, тәвәккүл нәдир? Ҹаваб верди: Инсан јаранмышларын хејир вә зәрәр вермәкдә һеч бир ролу олмадыгларыны билмәлидир. Һәмчинин, халгын вар дөвләтиндә ҝөзү олмамалыдыр. Бәндә белә олдугда Аллаһдан гејрисинә хатир иш ҝөрмәз вә Ондан башгасына архајын олмаз. Бунлар һамысы тәвәккүлүн һүдудларыдыр.”\n“Нәфсә архајынлыг”ла “тәвәккүл”үн арасындакы фәргләрин танынмасы бу ики кәлмәнин зеһнимиздәки мәналарындан асылыдыр. Она ҝөрә дә әввәлҹә бу ики сөзүн мәнасыны изаһ едәҹәјик:\nА) Нәфсә етимадын мәнасы;\nЈухарыдакы ифадәни ики фәргли мәнада изаһ етмәк олар:\n1. Гүдрәт вә истедадларын танынмасы, һәгигәт вә арзулара чатмаг үчүн инсанын өзүндә олан истедадлара да архајын олмасы нәфсә архајынлыгдыр. Бу нөв јанашма тәрзи, дини мәналарла фәргли олмамасындан әлавә, дәгигликлә Аллаһ-тааланын вә мөминләрин истәјидир. Белә ки, бизим бу хүсусијјәтләрә чатмагда мәсулијјәтимиз вар вә онларын олмамасы чох шејләрин әлдән чыхмасы демәкдир. Һансы ки, онларын ән аз зәрәри һәјатда вә чәтин вәзијјәтләрдә илаһи разылығын әлдә олунмасында мүвәффәгијјәтсизлијә сәбәб олмасыдыр. Буна ҝөрә дә белә бир јүксәк дүшүнҹәни бәјәнилмиш “нәфсә арханјынлыг” адландырырыг. Бир чох амилләр “нәфсә архајынлығ”ын биринҹи мәнасында бәјәнилмиш олмасына дәлаләт едир.\nА) Мән ким олдуғуму билмәлијәм? Һансы ҝүҹә маликәм? Зәиф вә гүдрәтли ҹәһәтләрим һансылардыр? “Мән” - дә һансы мүсбәт хүсусијјәтләр вар? “Мән”им мәсулијјәтләрим нәдир? Мәнәви вә мадди сәрмајәләрим нәдир? Һәјат варлығымын сәрвәтләриндән неҹә вә һансы јахшы јоллларла бәһрәләнә биләрәм? Бүтүн бунларын һамысы ики мәнада ҹәмләшир: “нәфси танымаг” вә “немәтләри танымаг вә онлардан истифадә” . Инсанын бу ҹүр өзүнә архајын олмасы өзүндән даһа јүксәк аләмә диггәт етмәси вә бу јолда “немәти танымаг” васитәсиндән истифадә етмәкдән башга бир шеј дејилдир. Аллаһ-тааланын бүтүн варлыглара немәт вермәси вә онлары бу немәтләр мүгабилиндә мәсулијјәтли гәрар етмәси шүбәһсиздир. О, бу немәтләр һаггында биздән суал едәҹәк? Демәли, немәтләрин мәсулијјәтини өһдәјә ҝөтүрмәк јалныз өзүнә, ја әлдә етдикләринә архаланмаг вә немәтләрдән бәһрәләнмәк өзүнү мүсбәт һисс етмәклә нәтиҹәләнә биләр.\nБу ҹәһәтдән “нәфсә етмиад етмәк” бундан ибарәтдир ки, мән дә Аллаһ-тааланын бәндәләриндән биријәм, бүтүн бу немәтләр мәнә верилмиш, онлардан истифадә етмәклә ирәли ҝедә биләрәм вә белә олмаса, немәтин шүкрүн етмәмиш оларам.\nБ) “Нәфсә етимадын” биринҹи мәнасыны о ҹәһәтдән гәбул едирик ки, инсан өзүнә инамы, мүстәгиллијини горумагла јанашы башгасына бағлылығыны вә өзүнүн зәиф олдуғуну фикирләшмир. Башга сөзлә десәк, инсанын өзүнә етимады бир нөв дүшүнәрәк дәјәрләри, немәт вә сәрмајәләрини гәбул етмәсидир. Белә ки, бәзән дејирләр ки, сиз һечнәсиниз, сизин фикриниз көһнәдир вә мүасирликдән дала галмысыныз вә саир ... Һәлә мүстәгил фикирләшмәк сизин үчүн тездир. Бунунла да инсан өзүнә етимаддан өзүнү итирмәјә гәдәр сүгут едир вә өзүнү сыфырдан ашағы сәвијјәдә билир. Бу да сәбәб олур ки, инсан “өзүнүн олмасындан” “башгасындан” тәфәккүрүнә мүбтәла олур. (елинасијон) Бу да инсанын диләнчилик вә фәгрлијинин тәсдиги бу исә ҹәмијјәтин, мәдәнијјәтин вә динин арадан ҝетмәсинин башланғыҹыдыр.\nБашгасынын ҹамалында ҝүзҝү кими мәһв олма!\nБашгасынын хәјалындан әглини вә ҝөзүнү чәк!\nПисхоложи чатышмамазлыглара вә пис јоллара дүшәнләрин чоху өзләрини зәлил вә хар һисс едәнләрдир. Писхолоҝија тәһгигатларындан бири бу барәдә јазыр: “Нәфсин иззәти инсанларын мәнтиги вә сағлам рәфтарларында һәмчинин, ҹинајәткарларын мәнтигсиз әмәлләриндә чох мүһүм рол ојнајыр. Апарылмыш тәһгигатлар ҝөстәрир ки, нәфсин иззәти инсанларын рәфтарларынын нормаллашмасы вә психоложи чатышмамазлыгларын гаршысыны алыр.” Имам Һади (әлејһиссалам) бујурур: “Һәр кәс өзүнү хар вә һеч һесаб едәрсә, дахилән өзүнү тәһгир олунмуш вә алчаг сајар, белә инсанын шәрриндән өзүнү узаглашдыр!” \nБеләликлә, инсанын бәјәнилмиш шәкилдә өзүнә етимад етмәси өзүнә инанмасы демәкдир. Нәтиҹәси баҹарыг вә әзмкарлыгдыр. Ислам Пејғәмбәри (сәллаллаһу әләјһи вә алиһи вә сәлләм) бујурур: “Гәһрәман кишиләрин јүксәк ирадәси (һәдәфи) дағлары јериндән ојнадар!” Ғәззали јазыр: “ ”Һиммәтин” мәнасы өзүнүгорумаг, гәлби долу олмагдыр. Лакин даһиләрин һикмәти исә өзүнү танымаг вә әзиз билмәкдир.”\nӘҝәр ҹаһанда үстүнлүк истәсән,\nНәбада өзүнү дилә бағла сән.\nӨзүнү ҝәр хар вә зәлил ҝөрсән,\nДаһа һеч кәсдән иззәт ҝөзләмә сән.\nУҹалыг ҝөрмәди, өзүн пәст санан,\nО вахт ки јохлуг варлыг олду.\nВ) Белә өзүнә архајынлығын мүсбәт нәтиҹәләриндән бири дә тәвәккүл мәдәнијјәти илә ујғун олмасыдыр.\n2. Нәфсә етимадын диҝәр мәналарындан бири дә инсанын тәкҹә өзүнә архајын олмасыдыр. Јәни, инсан өз билдикләринә вә истедадларына елә етимад етмәлидир ки, бүтүн истәк, арзуларынын мәншәјини өзү һесаб едиб өзүнү бүтүн јахшылыг вә мүвәффәгијјәтләрин мәншәји билсин. Бу дүшүнҹә дин маарифи вә гајдалары илә ујғун олмајыб, хам хәјал вә илғымдан башга бир шеј дејил. Нәфсә бу шәкилдә етимад етмәк “бәјәнилмәз”, “нәфси бәјәнмәк” вә “тәкҹә өзүнә архајынлыг”дан башга бир шеј дејил. Әмирәл-мөминин Әли (әлејһиссалам) бу ҹүр нәфсә етимад һаггында бујурур: “Һәр кәс нәфсинә (бу ҹүр) етимад етсә, өз нәфсинә хәјанәт етмишдир.” \nНә үчүн бу ҹүр өзүнә етимад писләнир? Ашағадакы амилләр белә етимадын бәјәнилмәмәсинин сәбәбләрини ачыглајыр:\n1. Белә тәфәккүр инсанын јалан шәхсијјәтинин әмәлә ҝәлмәсинә вә сүкутун позулмасына сәбәб олур. Инсан елә тәсәввүр едир ки, “мәним истәјим мәнә кифајәтдир.” Бу о дәмәкдир ки, “мән нә билирәмәсә елә о дүздүр” –демәли, мәним нәзәрим тәтбиг олунмалыдыр - мәнасыны верир. “Мәним јолумда һеч бир мане јохдур вә саир..” Бу нөв тәфәккүрләр вә нәзәријјәләр сәбәб олур ки, ҹәмијјәтдә “хәјал арадынҹа ҝедән шәхијјәтләр” мејдана ҝәлир вә нәтиҹәдә “өзүнә инамда ифратчылыг” јараныр. Бунунла да, худбинлијин көк салмасы үчүн јол ачылыр. Ајдындыр ки, бүтүн бу далғалар вә бурулғанлар инсанын зеһниндә тәсир едир “таразалыг позулур”, вә “инсанын шәхсијјәтинин һәгиги гурлушунун позулмасы” илә нәтиҹәләнир.\nҺәр һалда һүдүдлары танымалы, диҝәр амил вә һәгигәтләрин дә сәрһәдләрини горумалыјыг. Белә бир әҹиб-гәриб етимадла инсан өзүндәки һәгиги истедадлары вә һәгигәтләри танымыр. Әмирәл-мөминин Әли (әлејһиссалам) бу һагда бујурур: “Әҝәр Аллаһ-тааланын рәһмәтини истәјирсинизсә, өз истедадларынызы вә аҹизликләрининзин һүдудларыны таныјын. Әкс тәгдирдә һәддинизи ашаҹаг, бунунла да инкишаф вә рәһмәт јолуна чатмаг үмүдүнүзү пуч едәҹәксиниз.” Бу сәбәбдән Исламда инсан белә јерсиз тәфәккүрдән чәкиндирилир вә инсана хәбәрдарлыг олунур ки, әҝәр бу ики хүсусијјәти (истедад вә аҹизлик) унутсаныз ики мүһүм нәфси хәстәлијә - гүрур вә нәфсә пәрәстишә мүбтәла оларсыз.\n“Гејд олунмуш гүрур фәсадындан (јәни, инсан өзүнү там тәгсирсиз билиб ишләри илә ифтихар етмәк) әлавә, елә бир силсилә јарадыр ки, бөјүк ҝүнаһлары да өзү илә бирләшдирир. .... Гүрур вә худбинлијин галын пәрдәси инсана өзүнүн ејбләрини ҝөрмәсинә имкан вермир. Бу елә бир мүсибәтдир ки, инсаны бүтүн камали сифәтләрдән узаглашдырыр.....Гүрур вә худпәсәндлијин диҝәр нәтиҹәләриндән бири дә будур ки, ҹаһил инсан өз әмәлләринә архаланмагла өзүнү Һагг-тааладан еһтијаҹсыз саныр вә Аллаһ-тааланын фәзиләт вә немәтләринә нәзәр салмыр...”\n2. Инсанын өзүнә бу шәкилдә инамы бир нөв Аллаһ-тааланын (бүтүн ишләрдә)јеҝанә сәбәб олмасы (әмәли төвһиди) илә зиддир;\nТеолоҝија елминдә өјрәнмишик ки, варлыг аләминдә баш верән һәр бир һәрәкәтин әсл көкү Аллаһ-тааланын пак затына гајыдыр. Бүтүн ишләрин әсл сәбәбкары мәһз Одур. Һәтта, бизим бүтүн әмәлләримиз јекдилликлә Она гајыдыр. Бизә ирадә, ихтијар вә гүдрәти О вермишдир. Амма Аллаһ-тааланын бу идарәчилији инсанын һәјат мүбаризәсиндән узаглашмасы демәк дејил. Чүнки, Онун бизә гүдрәт, ирадә вә ихтијар вермәсинә бахмајараг, биз ејни һалда өз әмәлләримизин иҹрачысыјыг. Белә ки, әмәлләримизин мүгабилиндә мәсулијјәтимиз вар. Амма јенә дә бу Аллаһ-тааланын бизим ишләримизә дәхаләт етмәмәси дејил. Чүнки нәјимиз варса, Ондандыр вә Она тәрәф гајыдаҹаг. (Варлыг Аллаһ-тааланын гүдрәти олмадан тәсир гојмаз) Һалбуки, өзүнү һәр шејин мәрәкәзи билмәк ҹаһил вә бичарә инсанын мүтләг гүдрәт гаршысында өзүнү һәр шејә гадир билмәк демәкдир. Бу исә өз нөвбәсиндә Аллаһын идарәчилијинә дәхаләт етмәкдир.\nБ) Тәвәккүлүн мәнасы; “Тәвәккүл” сөзү әслиндә “вәкаләт” көкүндән олуб “вәкил сечмәк” мәнасын верир. Гејд етмәлијик ки, әввәла, инсан шәхсән бир иши јеринә јетирә билмәдији һалда вәкил вә ја мүдафијәчијә еһтијаҹ дујур. Бунунла о, кәнар гүввәдән истифадә едәрәк өз проблемләрини һәлл етмиш олур. Икинҹи, јахшы вәкил ән азындан әманәтдар, гүдрәтли, үрәјијанан вә лазымы гәдәр информасијалы бириси олмалыдыр.\nНәфсә етимадын биринҹи мәнасынын (инсанын бүтүн истедад, гүдәрти илә өзүнү вә немәтләри танымасы) тәвәккүллә һеч бир зидијјәти јохдур. Чүнки (бу мәрифәтдә нәфси танымаг, немәтләри таныјыб онлардан истифадә кими дини ишләрдән әлавә) тәвәккүлүн көкү әслиндә инсанын өзүнә олан етимадындан асылыдыр. Чүнки, тәвәккүл дедикдә, инсанын бүтүн чәтинликләрин әзәмәти гаршысында өзүнү тәһгир олунмуш вә зәиф баша дүшүнүлмәмәлидир. Әксинә, Аллаһ-тааланын сонсуз гүдрәтинә архајын олмагла өзүнү галиб һесаб етсин. Беләликлә, тәвәккүл үмидвериҹи, гүввә верән вә инсанда мүгавимәти ҝүҹләндирән бир амилдир. Буна ҝөрә дә бүтүн чәтинликләрдә вә ағыр вәзијјәтләрдә мәсәләнин ҹавабыны ачмаға чалышсын, лакин гүдрәти чатмајан һалда Аллаһа тәвәккүл етсин. Јәни, чалышмасына давам етмәклә Аллаһын она көмәк етдијинә архајын олсун һәтта, чәтинликләрин һәллини тапдыгда да Аллаһ-тааланы әсл сәбәбкар билсин. Чүнки һәр бир мөминин ҝөзүндә бүтүн гүдрәт вә немәтләр Аллаһ-тааладандыр.\nӘҝәр кимләрсә фикирләшир ки, сәбәбләр вә тәбии аләмләрә диггәт етмәк тәвәккүл руһијјәси илә ујғун дејил, чох бөјүк сәһвә јол верирләр. Чүнки, тәбии амилләри вә нәтиҹәләрини Аллаһ-тааланын ирадәсиндән ајырмаг бир нөв ширк сајылыр. Она ҝөрә ки, тәбии амилләр вә һәр бир варлыг Аллаһ-таланын ирадәси Онун фәрманындан асылыдыр. Әлбәттә, әҝәр амилләри вә гүдрәтләримизи Аллаһ-тааланын ирадәси мүгабилиндә мүстәгил һесаб етсәк, онда бу ирадә тәвәккүл руһијјәси илә ујғун олмаз.\nГыса олараг дејә биләрәк ки, “өзүнә инанмаг” немәтләрә архајын олуб инсанын ихтијарында олан гүдрәтләрдән бәһрәләнмәси вә үмидсизликдән узаг олмасыдыр. Бу да тәвәкүллә ујуғундур. Ахы неҹә ола биләр ки, Ислам Пејғәмбәри (сәллаллаһу әләјһи вә алиһи вә сәлләм) тәвәккүл едәнләрин башчысы олдуғу һалда, гаршыја чыхан бүтүн фүрсәтләрдән, тәбии амилләрдән вә заһири вәсиләләрдән һеч вахт гафил олмазды. Мөминләрә дә һәмин иши төвсијә едәр вә белә дејәрди: “ Сиз баҹарарсыныз вә сиз үстүнсүнүз!”\nАмма нәфсә архајынлығын икинҹи мәнасынын тәвәккүл илә ујғун олмамасы һаггында ону гејд етмәлијик ки, Аллаһа тәвәккүлүн әкси башгасына архајын олмагдыр. Бу о демәкдир ки, инсан өзүнә архаланыр, башгаларындан асылы вәзијјәтдә јашајыр вә һеч бир азадлыға малик дејил. Чүнки, Аллаһ-таалја тавәккүл етмәк инсаны зилләт вә харлығын мәншәји олан бағлылыгдан азад едир вә Она тәвәккүл етмәклә инсан бир нөв өзүнә етимады газаныр.\nИстифадә олунмуш әдәбијјат:\n1. Имам Хомејни (руһ), Чеһел һәдис, (40 һәдис) 3-ҹү (үҹб-(худпәсәндлик)), 4-ҹү (кибр –тәкәббүр), 10-ҹу (һаваји нәфс), 13-ҹү (тәвәккүл), 20-ҹи (ихлас) һәдисләринин шәрһи.\n2. Ниҹати, Мәһәммәд, Гуран вә рәваншинасы (Гуран вә психолоҝија) тәрҹүмә Әббас Әрәб, нәшријјат (нашир) Астанеји Гудс Рәзәви (ә), 9-ҹу фәсл, (шәхсијјәт дәр Гуран (Гуранда шәхсијјәт), сәһ-287.\n3. Шәргаваи, Һәсән, Исламда фөвгәладә психолоҝија аддымы, тәрҹүмә сејјид Мәһәммәд Багир Һөҹҹәти, нәшр фәрһәнҝи Ислами, үчүнҹү фәсл, (нәфсин сафлашмасына вә руһу сағламлыға тәрәф), 1-4-13-ҹү фәсл (4-ҹү фәсл), Психолоҝијадан мүхтәлиф мөвзуларда истифадә етмәк) сәһ.397. 528.\n Мирзабеҝи, Әли, Нәгш нијазһаји рәвани, (Руһи еһтијаҹларын ролу) сәһ.33.\n Ирфан, Һәсән, Фәсилнамеји һәдис зиндәҝи, вижеји етимад бе нәфс, (“Һәјат сөзү” журналы, хүсуси бурахылыш “нәфсә етимад”) сәһ.7.\n Мүснәдиш-шәһаб, ҹ.1; сәһ.378.\n Ғүрәрүл-һикәм, 5-ҹи ҹилд, сәһ-161.\n Әлламә Мәҹлиси, Биһарул-Әнвар, 66-ҹы ҹилд, сәһ-79; Бәһрани, Әли ибн\nејсәм, Шәрһ миәту кәлмә, (Мин кәлмәни шәрһи гисмәти) сәһ.59.\n Имам Хумејни, Шәрһ чеһел һәдис, (40 һәдисин шәрһи) сәһ.69; үчүнҹү һәдис.\n Мәкарим Ширази, Насир, Пејам Гуран (Гуранын сөзү), ҹ.3; сәһ.274.\n Мәкарим Ширази, Тәфсир нүмунә, 10-ҹу ҹилд, сәһ-205, (мәтиндә азҹа дәјишмәклә)\n Мәкарим Ширази, Тәфсир нүмунә, 10-ҹу ҹилд, сәһ-297, (мәтиндә азҹа дәјишмәклә)\n Мәкарим Ширази, Тәфсир нүмунә, 10-ҹу ҹилд, сәһ-297, (мәтиндә азҹа дәјишмәклә); Биһарул-әнвар, 70-ҹи ҹилд, сәһ-137, һәдис-23; Мәаниул-әхбар, сәһ-461.\n4144 Əməli əxlaq 2008/05/10\n5126 Əməli əxlaq 2011/08/15\n18302 Əməli əxlaq 2008/04/07\n6855 Əməli əxlaq 2011/01/02\n9605 Əməli əxlaq 2009/04/07\n3629 Əməli əxlaq 2010/11/09\n6013 Əməli əxlaq 2011/04/19\n: หลักวิชามนุษย์ศาสตร์และจิตวิทยา ขึ้นอยู่กับความเชื่อมั่นตัวเอง ส่วนหลักคำสอนของศาสนาอิสลาม จริยธรรม และวิชารหัสยลัทธิ, จะกล่าวถึงการไว้วางใจและมอบหมายแด่พระเจ้า แล้วคุณคิดว่าทั้งสองมีความขัดแย้งกันไหม?\n10005 Əməli əxlaq 2010/12/22\nการที่จะรู้ถึงความแตกต่างและความไม่แตกต่างระหว่างความเชื่อมั่นตัวเอง กับการไว้วางใจหรือมอบหมาย ขึ้นอยู่กับการได้รับความเข้าใจของทั้งสองคำ ความเข้าใจเกี่ยวกับความเชื่อมั่นตนเอง, สามารถอธิบายได้ ...\n3865 Əməli əxlaq 2009/09/22\n4842 Hədis elmləri\n9741 تاريخ بزرگان\n7041 Hədis elmləri\nŞiə və sünni mənbələrinin hamısı bu fikirdə yekdildirlər ki, İmam Zaman (ə) zühuru, bu zühur üçün zəmin hazırlayan hərəkatdan sonra baş verəcəkdir. Bu hərəkatda İrandan olan qara bayraq sahibləri onun hakimliyinin müqəddiməsini hazırlayarlar. İranlıların zəmin hazırlayan hökuməti müəyyən olunmuş iki mərhələyə ayrılır:1. Onların hərəkatının başlanğıcı ...\n3682 İslam fəlsəfəsi\nAləmə hakim olan vəhdət bu təsəvvürə – yəni “hər hansı bir varlığın yalnız xüsusi bir növdən olan kamallara malik olması, sair kamallardan heç birinə ehtiyaclı olmaması” təsəvvürünə mane olur Bu məsələ yalnız camaat arasında deyilən və etibari kamallarda təsəvvür oluna bilər. Amma bunun vücud mərtəbələrində həyata keçməsi mümkün deyildir. ...\n21244 Nizamlar hüquq və əhkam\n7611 Məzhəbdə iştiraklıq\n127735 Nizamlar hüquq və əhkam\n96855 Əməli əxlaq\n78451 Nizamlar hüquq və əhkam\n67035 Nizamlar hüquq və əhkam\n61734 Nizamlar hüquq və əhkam


Q=0	C=0	SS=0	LS=0	PS=0	DC=0	LC=0	SD=0	BS=1	G0=4	G1=4	G2=2	DLID=az_RU	BODY=Кәбәнин пәрдәси дәјишдирилди\niyul 20, 2021 - 1:44 AM Хәбәрин коду : 1161585 Мәнбә : ABNA24 Link:\nӘввәлки илләрдә олдуғу кими, Кәбәнин пәрдәси Әрәфә ҝүнүнә тәсадүф едән бу ҝүн сәһәр саатларында бир мәрасимдә дәјишдирилиб.\nАБНА24 Хәбәр Верир, Кәбәнин пәрдәси һәр ил Һәҹҹ зијарәти заманы вә Әрәфә ҝүнү олан Зил-һәҹҹә ајынын 9-да Сәудијјәнин јүксәк вәзифәли рәсмиләринин иштиракы илә дәјишдирилир вә јениси илә әвәз олунур.\nКәбә пәрдәсинин дәјишдирилмәси просесиндә иштирак едәнләр, тәхминән 160 нәфәрдирләр ки, ескалатордан истифадә едәрәк, Кәбәнин јени өртүјүнүн парчаларыны бир-биринин ардындан Кәбәнин дөрд тәрәфинә гурашдырырлар.\nПәрдәнин һүндурлүјү 14 метрдир вә квадрат шәклиндә16 парчадан һазырланыб. Әтрафындакы золагда Гуран ајәләри, һәр бири бир квадратын ичәрисиндә ајры-ајрылыгда јазылыб. Һәмчинин, онун үзәриндә мүәјјән фасиләрлә вә ајрыҹа "Ја Һәјју Ја Гәјјум", "Ја Рәһману Ја Рәһим" вә "Әлһәмду Лиллаһи Рәббил Аләмин" сөзләри һәкк едилиб.\nМәлумата әсасән, Кәбәнин јени пәрдәси гызыл вә ҝүмүш сапларла ҝөзәл хәттлә јазылмыш Гуран ајәләри илә бәзәдилиб.\nКәбә илдә ики дәфә јујулур, илк дәфә Шәбан ајында, икинҹи дәфә исә Зил-һәҹҹә ајында. Кәбәнин јујулмасы үчүн Зәмзәм сују вә ҝүлабдан истифадә олунур. Дөшәмә вә дөрд дивар ичәридән бир метр јарым һүндүрлүјә гәдәр јујулур, гурудулур вә әтирләнир.\nҺәҹҹ зијарәти ајинләри икинҹи ил олараг, коронавирус пандемијасы сәбәбиндән сәрт тәдбирләр алтында шәнбә ҝүнүндән етибарән башлајыб.\nИкинҹи ил олараг, Һәҹҹ зијарәтинә хариҹи зәвварлар бурахылмајыб вә Әрәбистан рәсмиләри тәкҹә коронавируса гаршы пејвәндин һәр ики дозасыны алмыш Әрәбистан вәтәндашларына мәрасимдә иштирак етмәк иҹазәси верибләр.


Q=6	C=6	SS=0	LS=0	PS=0	DC=0	LC=0	SD=0	BS=0	G0=19	G1=18	G2=10	DLID=az_RU	BODY=Уғурлу аилә. Тәрбијә\nСүкан гајығы јөнләндирдији вә бир сәмтдә сахладығы кими тәрбијә дә ушаға јол ҝөстәрир.\nТәрбијә сөзүнүн мәнасы өјүд-нәсиһәт вермәк вә ја јол ҝөстәрмәкдир. Бәзән буна ушағын сәһвләринә дүзәлиш етмәк дә дахилдир. Чох вахт исә тәрбијә дедикдә ушаға бәри башдан дүзҝүн сечимләр етмәјә көмәк едән мәнәви тәрбијә нәзәрдә тутулур.\nСон онилликләр әрзиндә бәзи аиләләрдә тәрбијә анлајышы, демәк олар ки, јох дәрәҹәсиндәдир. Чүнки валидејнләр ушаға дүзәлиш етмәклә онун өзүнәинам һиссини азалда биләҹәкләриндән горхурлар. Амма мүдрик валидејнләр ушагларына мүнасиб гајдалар гојур вә бу гајдалара риајәт етмәји өјрәдир.\n«Ушаглара мүәјјән мәһдудијјәтләр гојулмалыдыр ки, бөјүјәндә јеткин инсан олсунлар. Тәрбијә алмајан ушаг сүкансыз ҝәми кими сонда сәмтини итирәҹәк, һәтта суја батаҹаг» (Памела).\nГәтијјәтли олун. Ушағыныз гојдуғунуз гајда-гануна әмәл етмирсә, онда ҹәзаландырын, јох әҝәр әмәл едирсә, дәрһал тәрифләјин.\n«Итаәтсизлијин баш алыб ҝетдији бу дүнјада итаәткар олдугларына ҝөрә ушагларымы тез-тез тәрифләјирәм. Тәриф сајәсиндә ушаглар лазыми вахтда верилән дүзәлиши даһа асанлыгла гәбул едир» (Кристин).\nОбјектив олун. Ушаға ҹәза верәркән онун јашыны, баҹарығыны вә етдији сәһвин нә дәрәҹәдә ҹидди олдуғуну нәзәрә алын. Ҹәза ушағын јанлыш һәрәкәтинә ујғун оланда, адәтән, даһа сәмәрәли олур. Мәсәлән, о, телефондан дүзҝүн истифадә етмирсә, бир мүддәтлик әлиндән ала, јахуд истифадәсини мәһдудлашдыра биләрсиниз. Бунунла белә, чалышын, хырда мәсәләләри шиширтмәјәсиниз.\n«Чалышырам ајырд едим, ҝөрәсән, ушағым гәсдән итаәтсизлик едиб, јохса бу сәһвә билмәдән јол вериб. Бири вар көк салмыш мәнфи хүсусијјәт, бир дә вар сәһв һәрәкәт. Әҝәр бу онун хүсусијјәтидирсә, буну дүзәлтмәк лазымдыр. Јох әҝәр садәҹә сәһвдирсә, онда ону баша салмаг лазымдыр» (Уендел).\nМҮГӘДДӘС КИТАБ ПРИНСИПИ: «Ушагларынызы гәзәбләндирмәјин, јохса онлар руһдан дүшәрләр» (Колослулара 3:21).\nМәһәббәтли олун. Ушаглар биләндә ки, валидејнләр тәрбијәни севҝидән ирәли ҝәләрәк едирләр, онда гојулан низам-интизама итаәт етмәк онлара даһа асан олур.\n«Оғлумуз сәһв едәндә, ону әмин едирдик ки, әввәлләр вердији бүтүн доғру гәрарлара ҝөрә онунла фәхр етмишик. Она баша салырдыг ки, сәһвини дүзәлтсә, адына зәрәр ҝәлмәјәҹәк. Һәмчинин бу саһәдә она көмәк етмәјә һазыр олдуғумузу һисс етдирирдик» (Даниел).\nМҮГӘДДӘС КИТАБ ПРИНСИПИ: «Мәһәббәт сәбирли вә хејирхаһдыр» (1 Коринфлиләрә 13:4).


Q=19	C=0	SS=0	LS=19	PS=0	DC=0	LC=0	SD=0	BS=2	G0=12	G1=10	G2=5	DLID=az_RU	BODY=Yanvar 27, 2018 - 1:30 PM Хәбәрин коду : 879402 Мәнбә : Ветенуҝрунда Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, өтән ҝүн (јанварын 26-сы) Гарадағ Рајон Мәһкәмәсиндә һаким Руфан Мүрсәловун сәдрлији илә Мүсәлман Бирлији Һәрәкатынын сәдри, илаһијјатчы Тале Бағырзадәјә ачылмыш ҹинајәт иши үзрә һазырлыг иҹласы кечирилди.\nМәһкәмәнин ачыг кечирилдији дејилсә дә, иштирак етмәк үчүн ҝәләнләр ичәр бурахылмады. Нәзарәтчиләр вә полисләр иштиракчыларла чох кобуд рәтар етди. Гарадағ рајон мәһкәмәсиндә бөјүк зал тәмирә дајандығы үчүн просес кичик залда кечирилди. Залы өнҹәдән "тәҹрүбәјә ҝәләнләр"лә долдурдугларындан мәһкәмәјә ҝәләнләр чөлдә галыб. Вәкил Јалчын Иманов, Гарабағын Азадлығы Уғрунда Ислами Мүгавимәт Һәрәкатынын сәдри, Гарабағ газиси Рөвшән Әһмәдли, јазычы Зүмрүд Јағмур, Мүсәлман Бирлији Һәрәкатынын үзвләри, диҝәр шәхсләр полисләрин кобуд рәфтары илә үзләшиб вә мәһкәмә залына бурахылмајыб.\nГејд едәк ки, Тале Бағырзадә барәсиндә ачылан јени ҹинајәт иши Азәрбајҹан мәһкәмә тарихиндә бир илкдир. Бу дәфә илаһијјатчы ҸМ-нин 317-2.1 (ҹәзачәкмә мүәссисәсиндә вә ја истинтаг тәҹридханасында сахланылан шәхс тәрәфиндән гадаған олунмуш әшјаларын һазырланмасы, сахланмасы) маддәси илә иттиһам олунур. Бу ишин истинтагы Әдлијјә Назирлијинин Истинтаг Идарәсиндә апарылыб.\nИттиһама ҝөрә, Т.Бағырзадә Гобустан һәбсханасына ҝәтириләркән јохлама заманы үзәриндән једди әдәд "миҹроСД" типли јаддаш картлары ашкар едилиб. Амма експертиза һәмин картларда Гурани Кәрим, Гуран тәсвири вә башга мәлуматларын олмасы һагда рәј вериб.\nВетенуҝрунда.аз-ын мәһкәмәдә иштирак едән әмәкдашынын вердији хәбәрә ҝөрә, тәгсирләндирилән шәхсин вәкили Фариз Намазлы ирәли сүрүлән иттиһамын әсассыз олдуғуну билдирди вә ҹинајәт ишинә хитам верилмәсини истәди. Һаким Руфан Мүрсәлов исә вәкилин вәсатәтини тәмин етмәди.\nТале Бағырзадә чыхышы заманы 2011-ҹи илдән бу јана артыг бешинҹи дәфә һәбс едилдијини билдирди: "Әслиндә бура мүттәһим күрсүсү дејил, хитабәт күрсүсүдүр вә мән Аллаһыма шүкүр едирәм ки, мәнә белә бир имкан јарадыб".\nДаһа сонра иттиһама мүнасибәт билдирән Т.Бағырзадә ҹинајәт ишинин сијаси мотивли олдуғуну вә үзәриндә ашкар едилән "јаддаш картынын" Гобустан һәбсханасыда дахил олмагла, истәнилән ҹәзачәкмә мүәссисәсиндә мәһкумлар тәрәфиндән истифадә олундуғуну бидлирди: "Бу картла бағлы ачылан илк мәһкәмә ишидир. Индијә гәдәр һеч кимә һәбсханаја карт кечирдтији үчүн ҹинајәт иши ачылмајыб. Она галса мәним радиом да вар, ҝәрәк ону да алајдылар. Бүтүн бунлар мүстәнтигин ујдурмасыдыр.\nБизим халгымыз шәрәфли халгдыр, ләјагәтли халгдыр. Бу һакимијјәт исә бу халга лајиг дејил".\nТале Бағырзадә Нардаран һадисәләринә тохунараг мараглы фактлар ачыглајыб: "Нардаран һадисәсинин баш вермәсинә сәбәб халгын ингилаб әһвал-руһијјәси олду. Һакимијјәт өлкәдә ингилаб гохусуну дујду вә Нардараны һәдәф сечди. Бу әслиндә бәһана иди. Бу һакимијјәт јалныз ингилаб јолу илә архивә ҝөндәриләҹәк. Азәрбајҹанда дәјишиклији халг етмәлидир. Биз разыјыг ки, аналарымыз ағласын, амма балаларымыз ағламасын. Ҝәләҹәк нәсилләр бу һакимијјәтдән хилас ола билсин".\nИлаһијјатчынын чыхышындан сонра мәһкәмә иҹласы сона чатыб. Нөвбәти просес февралын 6-а саат 11:30-а тәјин олунуб.\nХатырладаг ки, Тале Бағырзадә 2015-ҹи ил нојабрын 26-да Баш Мүтәшәккил Ҹинајәткарлыгла Мүбаризә Идарәсинин Бакынын Нардаран гәсәбәсиндә кечирдији хүсуси әмәлијјат заманы һәбс олунуб.\nНардаранда икиси полис олмагла, алты нәфәрин өлдүјү әмәлијјат заманы һәбс олунан илаһијјатчы өлкәнин конститусион гурулушуну дәјишмәјә, дөвләт чеврилишинә ҹәһд, силаһ-сурсат сахлама, гәсдән адам өлдүрмә кими ағыр маддәләрлә иттиһам едилиб вә 20 ил азадлыгдан мәһрум едилиб.\nБакы Ағыр Ҹинајәтләр Мәһкәмәсинин һөкмү илә о, 20 ил мүддәтинә азадлыгдан мәһрум едилиб.


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=2	G2=1	DLID=az_RU	BODY=Теһранда тәригәт үзвләри полисләрә һүҹум едиб; 3 полис һәјатыны итириб - Видео\nFevral 20, 2018 - 11:19 AM Хәбәрин коду : 882690 Мәнбә : КИВ Link:\nТоплантыны дағытмаг үчүн әразијә ҝөндәрилән полис алајынын 3 ишчиси ифратчы тәригәтчиләр тәрәфиндән гәтлә јетирилиб.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, азғын "Ҝонабади" тәригәт үзвләри Теһранын Пастаран күчәсиндә һәбс едилмиш лидерләри Нурәли Табәндәнин еви өндүндә топланыблар.\nТеһран полисинин мәтбуат хидмәти һадисә илә бағлы мәлумат верәрәк вәзијјәтин полис нәзарәти алтында олдуғуну вә мүдахилә заманы нүмајишчиләрин истифадә етдији автобусларын полис үзәринә сүрүлмәси нәтиҹәсиндә үч полис мәмурунун һәјатыны итирдијини ачыглајыб.\nГејд едәк ки, Ҝонабади тәригәти суфилијин голу сајылыр. Ҝонабади дәрвишләри өзләрини Немәтуллаһи тәригәтинин үзвләри һесаб едирләр. Немәтуллаһиләр шиә мәзһәби илә суфилијин ортаг тәригәти һесаб олунса да, диндә ифрата вармагда вә диндән чыхмагда иттиһам олунурлар.\nБир нечә ҝүн өнҹә тәригәтин гејри-гануни фәалијјәтиләри мүстәвисиндә лидерләри сајылан Нурәли Табәндәнин һәбс едилдији билдирилирди.


Q=18	C=11	SS=6	LS=4	PS=2	DC=6	LC=0	SD=0	BS=2	G0=34	G1=17	G2=2	DLID=az_RU	BODY=Һәвари Булусу Ромаја ҝөндәрирләр | Ушаглар үчүн Мүгәддәс Китаб һекајәләри\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Валенсија Вјетнам Галисија дили Данимарка Исвеч Италија жест дили Конго Литва Мјанма Нидерланд Ниҝериа пиҹини Норвеч Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ачоли ашағы алман баса (Камерун) баск бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) нгабар ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тзелтал тотонак тохолабал тсва тсонга тумбука түрк уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб\nБулусу Ромаја ҝөндәрирләр\nБулусун үчүнҹү тәблиғ сәјаһәти Јерусәлимдә баша чатыр. О, орада һәбс олунур вә зиндана атылыр. Ҝеҹә ҝөрдүјү ҝөрүнтүдә Иса Мәсиһ она дејир: «Сән Ромаја ҝедиб орада тәблиғ едәҹәксән». Булусу Јерусәлимдән Гејсәријјәјә апарырлар. О, орада ики ил һәбсдә олур. Булус вали Фестин гаршысында мәһкәмәдә оланда дејир: «Мән Ромада Сезарын мәһкәмәсини тәләб едирәм». Фест дејир: «Сезарын мәһкәмәсини тәләб едирсән, Сезарын јанына да ҝедәҹәксән». Булусу ҝәми илә Ромаја ҝөндәрирләр. Ики мәсиһи гардаш, Лука вә Аристарх да онунла бирҝә ҝедир.\nДәниздә онлар туфана дүшүрләр. Туфан бир нечә ҝүн давам едир. Һамы дүшүнүр ки, өләҹәкләр. Анҹаг Булус дејир: «Ҹамаат, мәләк мәнә јухуда деди: “Горхма, Булус. Сән Ромаја ҝедиб чыхаҹагсан. Ҝәмидәкиләрин дә һамысы сәнинлә бир јердә сағ галаҹаг”. Ҹәсарәтли олун! Биз өлмәјәҹәјик».\nФыртына 14 ҝүн динмәк билмир. Нәһајәт, саһил ҝөрүнүр. Бура Малта адасыдыр. Саһилә јахын су дајаз олдуғундан ҝәми јериндә илишиб галыр вә далғаларын зәрбәсиндән парчалара бөлүнүр. Анҹаг ҝәмидәки 276 адамын һамысы сағ-саламат гуруја чыхыр. Бәзиләри үзәрәк, бәзиләри исә ҝәминин гырыгларындан јапышараг саһилә чыхырлар. Малтанын сакинләри онларын гајғысына галыр вә исинмәләри үчүн тонгал галајыр.\nҮч ајдан сонра әсҝәрләр Булусу башга бир ҝәми илә Ромаја апарырлар. Булус Ромаја чатанда гардашлар ону гаршыламаға ҝәлирләр. Онлары ҝөрәндә Булус Јеһоваја шүкр едир вә ҹәсарәтләнир. Булус дустаг олса да, она иҹазә верирләр ки, әсҝәрләрин нәзарәти алтында кирајә ҝөтүрүлмүш евдә галсын. О, ики ил орада галыр. Ҹамаат Булусу ҝөрмәјә ҝәлир. Булус ону ҝөрмәјә ҝәләнләрә Аллаһын Падшаһлығы һагда тәблиғ едир вә Иса Мәсиһ һагда өјрәдир. Булус һәмчинин, Кичик Асија вә Јәһудијјәдәки јығынҹаглара мәктублар јазыр. Јеһова, һәгигәтән дә, Булусдан хош хәбәри диҝәр милләтләрә чатдырмаг үчүн истифадә едир.\n«Өзүмүзү һәр ҹәһәтдән Аллаһын хидмәтчиләри кими ҝөстәририк: чохлу сынаглара дөзмәкдә, әзаб-әзијјәтдә, еһтијаҹ ичиндә оланда, чәтинликләрлә үзләшәндә» (2 Коринфлиләрә 6:4)\nСуаллар: Фест Булусу нәјә ҝөрә Ромаја ҝөндәрир? Ромаја ҝедәндә јолда Булусун башына һансы һадисәләр ҝәлир?\nҺәвариләрин ишләри 21:30; 23:11; 25:8—12; 27:1—28:31; Ромалылара 15:25, 26\nМәләкләр Јеһованы севән вә Она хидмәт едән инсанлара көмәк едирләр.\nҺәвари Булусун тәблиғ сәјаһәтләринин вә Вәһј китабында гејд едилән шәһәрләрин тәсвир олундуғу хәритә.\nБулус јығынҹаглара мәктуб јазыр


Q=11	C=0	SS=0	LS=11	PS=0	DC=0	LC=0	SD=0	BS=2	G0=2	G1=2	G2=2	DLID=az_RU	BODY=Сионистләр Мосады ДЕШӘН 6 фәләстинли әсири тапа билмирләр ;)\nГәрби Асија Хәбәрләри – Исраил (Ишғал Олунмуш Фәләстин Әразиләри)\nsentyabr 11, 2021 - 4:56 PM Хәбәрин коду : 1178970 Мәнбә : АБНА Хәбәр Аҝентлији Link:\nБир нечә ҝүндән сонра сионистләр сионист режимин ән тәһлүкәсиз вә ән тәҹһиз олунмуш һәбсханасыны дешәрәк гачан 6 әсири һәлә дә тапа билмәмишләр. ;)\nӘһли Бејт (әлејһимус-сәлам) Хәбәр Аҝентлији –АБНА-нын вердији хәбәрә әсасән, сионист гәзет Маариу ҹүмә ҝүнү сионист мәнбәләрә истинадән, режими дешәрәк гачан Фәләстинли мәһбусларын јерләринин билинмәси вә тапылмасы еһтималынын бир нечә һәфтә чәкәҹәјини вурғулајыб.\nСионист медиа, тәһлүкәсизлик органларына истинад едәрәк дејиб: “Мәһбусларын тапылмасы әмәлијјаты узун мүддәт чәкәҹәјини етираф едирик. Чүнки бу мәһбусларын чох пешәкар олдуглары илә јанашы һәм дә бөлҝәни (Вәтәнләри, ишғал олунмуш Фәләстини) јахшы таныдыјырлар.”\nСионист мәнбәләр ахтарыш әмәлијјатыны узун вә чәтин олдуғуну дилә ҝәтирәрәк сон нәтиҹәнин ајдын олмадығыны вурғулајыблар.\nСионист мәтбуаты билдириб ки, гачан мәһбусларын бир һиссәсинин Иордан чајынын гәрб саһилиндә олдуглары тәхмин едилир.\nГејд едәк ки, ишғалчы сионист режим, артыг ардыҹыл алтынҹы ҝүндүр ки, Исраилин ән тәһлүкәсиз вә ән тәҹһиз олунмуш һәбсханаларындан гачан алты мәһбусу тапа билмәди.\nФәләстинлиләр бу гәләбә мүнасибәтилә бајрамларыны давам етдирдиләр. Бу гәләбә сионист режими сарсыдан вә Исраилин тәһлүкәсизлијинин зәиф олдуғуну вә мүгавимәтин ирадәсинин ону мәғлуб едә биләҹәјини ҝөстәрән бир гәләбәдир.


Q=1	C=0	SS=0	LS=1	PS=0	DC=0	LC=0	SD=0	BS=3	G0=32	G1=26	G2=11	DLID=az_RU	BODY=Nur-az.com - Һүгуги әдаләт вә гәлби әдаләт!\nҺүгуги әдаләт вә гәлби әдаләт!\nНәфслә ҹиһадын ахирәт савабындан әлавә, дүнјада да тәсири вардыр\nАјәтуллаһ әл-үзма Шүбејр Зәнҹани зәнҹанлы алимләрдән биринин ихласы барәдә белә бир әһвалат данышыр:\nŞејх Бәһауддин Мәһдәви Зәнҹанын Һидәҹ шәһәринин чох фәзиләтли вә јүксәк камаллара малик алимләриндән иди. Өмрүнүн сон вахтларында Гума ҝәлди вә Гумда вәфат етди. О дејирди:\nМән әммамә гојмаг үчүн Һидәҹдән Зәнҹана ҝетдим. Рза шаһ Пәһләвинин дөврү иди. Онун заманында әммамә гојмаг гадаған иди. Бир сыра шәртләрлә, истисна олараг бәзи руһаниләрә әммамә гојмаға иҹазә верирдиләр. Әммамә гојмаға иҹазә алмаг үчүн Наибус-Сәдрин евинә ҝетдим. Наибус-Сәдр Зәнҹанын танынмыш алимләриндән иди. О заман шәһәрләрдә гонаг евләри олмадығындан мүсафирләр ја карвансараја, ја да бөјүк шәхсијјәтләрин евинә ҝедирдиләр. Наибус-Сәдрин дә еви белә иди. Сијаси шәхсијјәтләр вә бөјүк алимләр онун мәнзилинә ҝедирдиләр.\nОрду командири Наибус-Сәдрин евинә ҝәлмишди. Әммамә үчүн иҹазә верән идарәләрин (әдлијјә, ја полис) биринин рәиси дә орду командирини ҝөрмәк үчүн Наибус-Сәдрин евинә ҝәлмишди.\nО мәҹлисдә зөвҹәләрин сајы барәдә сөһбәт ортаја ҝәлди. Дедиләр: - Филанкәс чохарвадлылыг барәдә китаб јазыб, башга бир кәс онун китабыны тәнгид едиб.\nƏммамә иҹазәси әлиндә олан идарә рәиси деди: - Мәнә елә ҝәлир ки, һал-һазыркы дөврдә зөвҹәнин чох олмасы ҹаиз дејил. Чүнки Гурани-кәрим бујурур: “Әҝәр әдаләтлә доланмаға әмин дејилсинизсә, о һалда тәкҹә бир нәфәрлә евләнин.” Шүбһәсиз, индики заманда зөвҹә чох оларса, әдаләтә риајәт етмәк мүмкүн олмур. Гуранын бу шәртини һәјата кечирмәк мүмкүн олмадығындан бир гадындан артыг гадынла илә евләнмәк олмаз.\nИдарәнин рәиси бу сөзләри дедикдә, онун сәһв фикринин һамы тәрәфиндән гәбул едилдијини һисс етдим. Өзлүјүмдә фикирләшдим ки, һәр нә олар, олар! Әммамә гојмагдан даһа кечдим, һаггы она чатдырым.\nДедим: - Сизин дедикләринизә ирадым вар.\nДеди: - Ирадыныз нәдир?\nДедим: - Рәвајәтдә ҝәлиб ки, Ибн Әбу Әвҹа Һишам ибн Һәкәмлә растлашды (бах: Кафи, ҹ. 5, сәһ. 362, һәдис 1). Ибн Әбу Әвҹа Һишама деди:\n- Сизин Гуранынызда тәзадлы мәгамлар вардыр. Мәсәлән бир ајәдә ҝәлиб: “Сизә һалал олан башга гадынлардан ики, үч вә дөрд нәфәрлә никаһ бағлајын! Әҝәр әдаләтлә доланмаға әмин дејилсинизсә, о һалда тәкҹә бир нәфәрлә евләнин.”\nДемәли, зөвҹәнин чохлуғу үчүн шәрт одур ки, зүлм етмәк горхусу олмасын. Бурадан мәлум олур ки, инсан бәзән зөвҹәләри арасында әдаләтә риајәт едә билир вә она ҝөрә дә бу иш иҹазәлидир. Бәзән дә әдаләтдә даврана билмир вә она ҝөрә дә бир зөвҹәдән артығы иҹазәли дејил.\nДиҝәр тәрәфдән “Ниса” сурәсиндә дејир: “Сиз нә гәдәр чох истәсәниз дә, һеч вахт арвадлар арасында әдаләтлә рәфтар етмәји баҹармазсыныз.”\nҺишам онун шүбһәсинә ҹаваб верә билмәди.\nҺишам дејир ки, Мәдинәјә јола дүшүб, Имам Садигин (ә) ҝөрүшүнә ҝетдим. Имам (ә) бујурду: - Һишам, нә олмушдур ки, бу вахт ҝәлмисән? Инди нә һәҹҹ вахтыдыр, нә дә үмрә.\nҺадисәни олдуғу кими Имама (ә) данышдым. Һәзрәт бујурду:\n- Биринҹи ајәдәки әдаләтдә мәгсәд һүгуги әдаләтдир. Јәни әҝәр зөвҹәнин нәфәгәсини верә вә она јетишә биләрсинизсә, дөрд гадынла евләнмәјиниз иҹазәлидир. Амма бу ишә ҝүҹүнүз чатмазса, бир зөвҹәдән артығы илә евләнмәјә һаггыныз јохдур.\nИкинҹи ајәдәки әдаләтдә мәгсәд исә гәлби әдаләтдир. Јәни сиз зөвҹәләриниз арасында гәлби мејлиниздә әдаләт јарада билмәзсиниз. Ајәнин давамы да буну тәсдиг едир: “Бары, (биринә) тамамилә мејл ҝөстәриб, диҝәрини асылы вәзијјәтдә гојмајын.”\nДемәли, бунлар арасында тәзад јохдур. Чүнки мөвзу ејни дејил.\nРәис тәфсир китабы истәди. Тәфсир китабына бахыб ҝөрдүләр ки, бу мәтләб китабда нәгл олуб. Хүласә, мән бу сөзләрлә онун фикрини батил етдим вә һагг кими гәбул олунмасына имкан вермәдим.\nБу мәсәләдән сонра әммамә үчүн иҹазә алмагдан наүмид һалда идарәјә һәмин рәисин јанана ҝетдим. Ичәри ҝирәндә рәис мәни чох бөјүк һөрмәтлә гаршылады вә мәнә әммамә үчүн иҹазәнамә тәгдим етди.\nАјәтуллаһ әл-үзма Шүбејр Зәнҹани бу әһвалаты данышдыгдан сонра дејир: “Бу, нәфслә ҹиһадын тәсиридир. Нәфслә ҹиһадын ахирәт савабындан әлавә, дүнјада да тәсири вардыр.”


Q=16	C=16	SS=2	LS=0	PS=0	DC=0	LC=0	SD=0	BS=5	G0=62	G1=26	G2=10	DLID=az_RU	BODY=Aprel 19, 2018 - 11:40 AM Хәбәрин коду : 889925 Мәнбә : Фактхебер Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, "һаггин.аз" сајтынын баш редактору Ејнулла Фәтуллајев Бакыда Исраил сәфирлијиндә башына ҝәләнләри гәләмә алыб. Онун сөзләринә ҝөрә, бурда баш верәнләр нә дипломатик етикет чәрчивәсинә, нә дә елементар абыр-һәјаја, ушаглыгдан өјрәдилән ади әдәбә, инсан тәрбијәсинә сығмыр.\n«Виза үчүн Исраил консуллуғуна зәнҝ едирәм. Бир нечә ҝүн, мүтәмади зәнҝ едирәм. Һеч ким телефонлара ҹаваб вермир. Нәһајәт, турфирмалардакы достлара мүраҹиәт едирәм. Еһтијатла төвсијә едирләр: «Сәфирлијә ҝетмәмәјинизи мәсләһәт билирәм. Пешман олаҹагсыныз… Бизә 280 манат өдәјин вә биз һәр шеји һәлл едәрик; садәҹә ҝедиб паспортунузу ҝөтүрәрсиниз». Тәәҹҹүбүмү ҝизләдә билмирәм: «Нијә белә баһа? Ахы бу садә мәсәләдир?» Танышым истеһзалы ҝүлүмсәмә илә дејир: «Ҝедин, өзүнүз бахын, анҹаг хәбәрдарлыг едирәм, пешман олаҹагсыныз»».\n«Сечилмишләр»ин сәфирлијиндә гәрибә маҹәраларын узун интизары илә, хејли мүддәтдән бәри Азәрбајҹана дост өлкәнин ағ-мави бајрағынын далғаландығы Бакыдакы Һјатт отелә јолланырам. Автомобилими парк етмәк истәјирәм.\n«Бурада автомобил сахламаг олмаз!», - дејә отелин мүһафизә хидмәтинин әмәкдашы гәзәбли шәкилдә елан едир.\n«Нијә орда олар, бурада исә јох», - дејә сүлһсевәр шәкилдә сорушурам вә илк хәбәрдарлығымы да алырам: «Бура Исраил сәфирлијидир», - дејә мүһафизәчи кәлмә-кәлмә билдирди.\n«Нә олсун ки? Бах орда, јахынлыгда, «Баксовет»дә Иран сәфирлији вар? Һә, нә олсун ки?»\nСекјурити тәкәббүрлә ҝүлүмсәјир:\n- Сән мәҝәр Иранла Исраилин фәргини билмирсән?\nХејр, анламырам. Тәсәввүр един анламырам вә анламаг да истәмирәм, чүнки үмумијјәтлә мән Азәрбајҹан әразисиндәјәм – суверен вә өзүнү тәмин едән дөвләтин. Мүбаһисә еләмәк вә сәһәр тездән әһвалымы корламаг истәмирәм. Автомобилими демәк олар ки, Иран сәфирлијинин јахынлығында сахлајырам ки, Исраил сәфирлијинә ҝедим. ПИЈАДА!\nНөвбәјә дурурам. Отелә ҝиришдә дајанан бәдәни ири олан вә гәзәбли сәсли 3 мүһафизәчи һәр биримизи ичәри дәвәт едир. Мәним нөвбәм чатды. Јахынлашырам. Вә бурда арамызда мисилсиз бир диалог кечир. Мән белә бир шејлә мүстәгиллијимиздән бәри үзләшмәмишәм… Һәтта бәзән мәнә әдәбсиз ҝөрүнән полис вә јол полисләри илә белә…\n- Салам! – дејә гулағында микрафон олан мүһафизәчини саламлајырам.\n- Ымыыы… - нәсә анлашылмаз бир сәс ҝәлди.\n– Паспортуну вер.\n- Әлләрини ҹибиндән чыхарт – команда верирмиш кими мүһафизәчи бағырыр.\n- Анламадым, нә?\n- Сән карсан? – дејә инсана бәнзәр рәсмијјәтчи ҹаваб верир.\n- Мән кар дејиләм. Сән исә әдәбсизсән!\n- Сән кимә дејирсән?\n- Рәдд ол бурдан… Бура Исраилин әразисидир, - дејә дөрдбуҹаға бәнзәјән бәдәни илә бишмәмиш кәрпиҹә охшајан шәхс дејир.\n- Үмумијјәтлә, бура Азәрбајҹан әразисидир! Өзүн рәдд ол! – дејә мән емосијаларымы ҝүҹлә боғараг ҹаваб верирәм.\nБу заман јаныма полис гачараг нараһат, демәк олар ки, јалварышлы сәслә дејир: «Ахы бу, Ис-рааа-иииилл сәфирлијидр. Онларла белә еләмәк олмаз!»\n- Бәс неҹә лазымдыр? Белими бүкүм? Салто едим? Нидерландакимидилимиузадым? Онларланеҹәлазымдыр?\nПолис јериндә донуб галды. Јенидән нөвбәмә гајыдырам. Ҝөзләјирәм. Јарым саат кечир. Полис јенидән мәнә јахынлашыр: «Онларла һәтта назирләримиз белә данышмыр. Башга сәфирликләрлә дәјишик салма…»\nДаһа јарым саат кечир. Артыг 4-ҹү сигаретми чәкирәм. Отелин ҝиришиндә даһа бир кәрпиҹбәдәнли кечәл ҝөрүнүр. Онун гулағында микрафон ҝөрүнүр. Бармағы илә мәни чағырыр. Јахынлашырам.\n- Сиз бизим әмәкдашымызла неҹә данышыбсыз?\n- Нормал шәкилдә. Мәнә әлими ҹибимә салмамағы әмр едир. Үмумијјәтлә, мән һәбсханада вә һәтта һәрби хидмәтдә дејиләм. Бу нә тондур?\n- Сиз бурда бизим ганун вә тәләбләримизә риајәт етмәлисиниз.\n- Ахы сиз мәним үзәриндә ахтарыш етмәмисиниз. Мән анҹаг сәнәдләрими тәгдим етмишәм.\n- Гысаҹасы, сән виза алмаг истәјирсән? Сус вә сәнә дејиләни ет. Анладын?\n- Сән һарда тәрбијә алыбсан, чудо-јудо (рус мифолоҝијасында дәниз јыртыҹысы – ред.)?\nМән сәфирлијин тәһлүкәсизлик хидмәтинин рәисијәм.\n- Түпүрүм кимлијинә!\nЧеврилирәм вә ҝедирәм. Јенә ҝиришдә дурурам. Полис дәһшәтли тәәҹҹүб ичиндә вә өзүнү итирмиш һалда сусгун шәкилдә баш верәнләри изләјир. Бир саат кечир. Алтынҹы сигаретими чәкирәм.\nҺеч ким јохдур. Исраилә, јахшы танышым вә һәмкарым олан кечмиш сәфир Иосиф Шагала зәнҝ едирәм. Өлкәсинин гапысынын ағзында үзләшдијим рүсвајчылығы анладырам: «Доғурданмы сиздә һеч кәс анламыр ки, сәфирлик – өлкәнин визит картыдыр. Вә гонаг олдуғун өлкәдә белә етмәк олмаз. Иранлылар өзләрини белә апармырлар. Һеч ким өзүнү белә апармыр».\nСабиг сәфир һеч тәәҹҹүбләнмир дә. О, ҝүлүр вә бүтүн дүнја сәфирликләриндә рәсмијјәтчиләрин әнәнәви давранышы олдуғуну дејәрәк, мәни сакитләшдирмәјә чалышыр. Диҝәр танышларыма зәнҝ едирәм. Онлар да тәәҹҹүбләнмирләр. Мәлум олур ки, һәтта Исраилдә – мағазанын ҝиришиндә, отелдә, аеропортларда хидмәтләри белә апарырлар…\nЧүнки бу «сечилмиш» өлкәдир! Мән бу изаһы гәбул етмирәм. Вә Исраилә ҝетмәк һәвәсим тамамилә итир. Јахшы олар ки, Теһрана ҝедим. Гәдим фарс мәдәнијјәти вә дини әнәнә әдәбсизлик вә зоракылығы гадаған едир. Ән азы иҹтимаи вә нүмајишкаранә сурәтдә…


Q=6	C=0	SS=0	LS=6	PS=0	DC=0	LC=0	SD=0	BS=2	G0=9	G1=6	G2=4	DLID=az_RU	BODY=«Ҝөзәтчи гүлләси» вә «Ојанын!» журналларынын сәһифәләринин сајы аз, дил сајы чох\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Валенсија Данимарка Индонезија Исвеч Литва Македонија Нидерланд Норвеч Раратонга Таити Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс еве ермәни естон ефик зулу ибан ибо инҝилис испан италјан каннада кимбунду кинјаруанда кореја коса малагаси малај малајалам маҹар нзема полјак португал румын рус сапотек (Лачигуири) сепеди серб серб (латын) сесуто (Лесото) сетсвана словак словен сотсил суаһили тагалог тамил тараски тзелтал тотонак тсонга түрк умбунду фанте фарс фин франсыз хорват чех чичева јапон јоруба јунан ҝүрҹү һауса өзбәк\nСәһифәләри аз, дил сајы чох\n2013-ҹү ил јанвар ајындан етибарән «Ојанын!» вә «Ҝөзәтчи гүлләси»нин күтләви нәшрләринин сәһифәләринин сајы 32-дән 16-а ендирилиб.\nМатериал һәҹминин аз олмасы сајәсиндә журналларын даһа чох дилдә дәрҹ едилмәси имканлары артыб. Һал-һазырда «Ојанын!» — 84, «Ҝөзәтчи гүлләси» исә 195 дилдә дәрҹ едилир.\n«Ҝөзәтчи гүлләси»нин тәлим нәшри, әввәлки кими, 32 сәһифәдә бурахылмаға давам едәҹәк.\nЧап сәһифәләри аз, Интернет сәһифәләри чох\nЖурналларын сәһифәләринин азалмасы өзү илә www.jw.org сајтына ики нөв јенилик ҝәтирәҹәк.\nӘввәлләр журналларда чыхан бәзи рубрикалар, инди анҹаг сајтда бурахылаҹаг. Мәсәлән, «Ҝөзәтчи гүлләси»ндә чыхан «Ҝәнҹ охуҹуларымыз үчүн», «Мән дә Мүгәддәс Китабы өјрәнирәм» (сајтда «Балаҹалар үчүн» адланыр) вә Ҝилеад Мәктәбинин бурахылышы, еләҹә дә «Ојанын!» журналында чыхан «Аиләви викторина» вә «Ҝәнҹләрин суаллары» рубрикалары инди анҹаг сајтда дәрҹ едиләҹәк.\n«Ҝөзәтчи гүлләси» вә «Ојанын!» журналлары әлавә електрон форматларда да һазырланаҹаг. Бу вахта гәдәр «Ҝөзәтчи гүлләси» вә «Ојанын!» журналлары www.jw.org сајтында анҹаг PDF-форматда јерләшдирилирдисә, бундан сонра һәмин журналлары HTML-форматда, јәни бирбаша јүкләмәдән ади Интернет сәһифәси кими ачыб екрандан охумаг мүмкүн олаҹаг. Һәмчинин ону да гејд едәк ки, 400 дилдә чыхан диҝәр нәшрләримизи дә сајтдан јүкләмәк олар.